Gənclər Müsavat Partiyasının qızışdırıcı siyasətinə etiraz etdi\n02 Fevral 2017 17:23\nBu gün Bakıda bir qrup gənc Müsavat Partiyasının qərargahı qarşısında etiraz aksiyası keçirib.\nTrend-in məlumatına görə, etirazçılar Müsavat Partiyası rəhbərliyinin apardığı qızışdırıcı siyasətə, ümummilli lider, ölkə haqqında səsləndirdiyi qeyri-etik fikirlərə etirazlarını bildiriblər.\nAksiyada “Natamam elmi işçi və uğursuz siyasətçi müasir gəncliyə hansı nümunə göstərə bilər?”, “İdarəçiliyinizi gördük, daha hərc-mərclik istəmirik!”, “Müsavat irsi ilə, M.Ə.Rəsulzadə adı ilə alver etmə! Sənə artıq heç kəs inanmır!”, “Sən nəinki ölkəni, heç kolxozu da idarə edə bilməzsən!”, “Kreslo hərisi, kabineti niyə tərk etmirsən?!”, "İsa Qənbər, cavab ver! Torpaqları satan şərəfsiz! Bir il hakimiyyəti dövründə torpaqların 20 faizini satan alçaq", "Azərbaycan torpaqlarını işğal edənlərdən biri də İsa Qəmbərdir", "Hakimiyyətdə olduğun dövrdə 7 nəfəri güllələtdirən satqın!", "Çıx ölkədən, sənin Azərbaycanda yaşamağa haqqın yoxdur!", "Milli satqın!", "Çıx, Azərbaycan gəncliyinə cavab ver!", "Məhəmməd Əmin Rəsulzadə barədə danışmağa haqqın yoxdur!" kimi şüarlar səsləndirilib.\nEtiraz edən gənclərdən Orxan Daşdəmir deyib ki, gənclər İsa Qəmbərdən ümummilli lider və ölkə haqqında səsləndirdiyi qeyri-etik fikirlərə görə hesabat verməyi tələb edir: “Biz bura gəlmişik ki, İsa Qəmbər bizim qarşımıza çıxsın və səsləndirdiyi fikirlərin hər birinin hesabatını versin. Ancaq o özü gizlənib, qarşımıza yaşlı insanları çıxarıb. İsa Qəmbər 1990-cı il hadisələrində də gizlənmişdi, 20 yanvarda ölkəmiz şəhidlər verəndə İsa Qəmbər qaçıb öz dostunun evində gizlənmişdi. İndi çıxıb qarşımıza qanunsuz hərəkətlərinin hesabatını versin”.\nEtiraz aksiyasının digər iştirakçısı Elməddin Əmirov da bildirib ki, İsa Qəmbər siyasi fəaliyyəti dövründə ancaq Azərbaycan xalqına etiraz edib: “Onun xəyanətləri nəticəsində bu gün Azərbaycan xalqı əziyyət çəkir, bizim 20 faizdən çox torpaqlarımız işğal altındadır. İsa Qəmbər bu gün də ermənipərəst qüvvələrlə görüşür və Azərbaycan əleyhinə olan qüvvələrə dəstək verir. Ona görə də gənclər bu gün etiraz aksiyası keçirir”.\nDigər etirazçı Nərminə Yunusova isə deyib ki, müasir və müstəqil Azərbaycanın azad fikirli gənclərinin etiraz aksiyasının səbəbi İsa Qəmbərin Azərbaycan xalqının xilaskarı olan ümummilli lider haqqında qeyri-etik fikirlər səsləndirməsidir: “Məhz İsa Qəmbərin çətinliklərlə üz-üzə qoyduğu, daxilində qardaş qırğını yaratdığı Azərbaycan xalqını ən ağır günlərdən ulu öndər Heydər Əliyev qurtardı. Bunu hər bir Azərbaycan vətəndaşı qəbul edir. İsa Qəmbər sanır ki, Azərbaycan xalqının yaddaşı silinib. İsa Qəmbərin Azərbaycan xalqının başına gətirdiyi oyunları unudub, indi də çıxıb Məhəmməd Əmin Rəsulzadənin adından istifadə edərək özünü təmizə çıxarmağa çalışır. Biz gənclər də buna etiraz olaraq buraya yığışmışıq”.


Nazirin qardaşı vəkili hədələdi\n15/08/2017 - 14:32\nTanınmış vəkil İmaməli Əsgərov Bakı Ağır Cinayətlər Məhkəməsində araşdırılan cinayət işi üzrə zərərçəkmiş Əlikram Camalov barəsində yayılan məlumatlarla bağlı mediaya müraciət ünvanlayıb. Məlum cinayət işində təqsirləndirilən şəxsin vəkili Ceyhun Yusifovun açıqlamaları bütün etik hədləri keçməkdədir:\n“Məhkəmədə araşdırılan iş üzrə təqsirləndirilən şəxsin vəkili olaraq həmkarımın müdafiə taktikasını zərərçəkənə təzyiq, onu öz haqlı tələbindən çəkindirmək istiqamətində qurması hüquqa zidd hərəkətlər olmaqla yanaşı, həm də vəkilin peşə etikasına uyğun gəlməyən davranışdır. Ə.Çamalovun, iş üzrə təqsirləndirilən S.Nəbiyevin “ailəsi ilə bərabər qapısında işləməsini” guya, tələb etməsinə dair C.Yusifovun məlumatı bütün etik hədlərin aşılmasıdır. Bu mövzudan xəbərdar olan hər kəsə məlumdur ki, Ə.Camalovun Samir Nəbiyev adlı şəxs tərəfindən aldadılaraq pulunun mənimsənilməsinə dair şikayəti əsasında cinayət işi açılmış, istintaq aparılmışdır.\nİstintaq nəticəsində S.Nəbiyevin təqsiri sübuta yetirilərək ittiham aktı ilə məhkəməyə göndərilmişdir. Təqsirləndirilən S.Nəbiyev istintaqda da, məhkəmədə də Ə.Camalova zərər vurduğunu etiraf etmiş, törətdiyi əməldən peşmançılığını, dəymiş zərəri isə ödəməyə maddi imkanı olmadığını bildirmişdir. Ə.Camalov məhkəmədə verdiyi ifadəsində S.Nəbiyevin vəziyyətini nəzərə alaraq dəymiş zərərin yarısını ödəyəcəyi tədqirdə onu bağışlamağa hazır olduğunu bildirmişdir. Lakin öz təqsirini etiraf etməsinə baxmayaraq S.Nəbiyev vurduğu zərəri ödəməkdən yayınmışdır. Əksinə, vəkil guya Əlikram müəllimin ona “qapısında işləməyi təklif etməsinə” dair yalan, etik davranışlara zidd məlumatlar yaymışdır”. Müraciətdə bildirilir ki, Ə.Camalovun adından yalan məlumatların yayılması onun ictimaiyyət arasında gözdən salınması və məhkəməyə təzyiq kimi qiymətləndirilməlidir: “Bu üsullarla ədalət mühakiməsindən yayınmaq, yüksək vəzifəli şəxslərin adlarını çəkməklə manipulyasiya etmək yersiz cəhdlərdir”.\nTörədilmiş əməli etiraf edənin müdafiəsi məqsədilə təzyiq və şantaj yolu seçmək hüquq sisteminə, eləcə də vəkil etikasına zidd əməldir. Qarşıdurma yaratmaqla vəziyyəti gərginləşdirərək məhkəməyə təzyiq etmək isə heç bir müdafiə taktikasına sığmır. Zərərçəkmiş şəxsin ictimai nüfuzuna zərər vurmaq məqsədilə yalan məlumat yaymaq birbaşa məsuliyyətə səbəb olur. Ölkə qanunvericiliyinə görə, dövlət adından qərar çıxaran məhkəmənin nüfuzuna xələl gətirmək, ədalət mühakiməsinə şübhə yaratmaq isə cinayət əməli yaradır. Vəkil C.Yusifov bilməmiş deyil ki, cəmiyyətdə tutduğu mövqedən, ictimai nüfuzundan asılı olmayaraq iş üzrə son qərarı vermək məhkəmənin səlahiyyətlərinə daxildir. Sadalanan faktlar deməyə əsas verir ki, təqsirləndirilən şəxsin vəkili Ceyhun Yusifov cinayət məsuliyyətinə cəlb oluna bilər.\nXatırladaq ki, Ə.Camalov müdafiə sənayesi naziri Yavər Camalovun qardaşıdır. (Olaylar)


Van Damm başlatdığı kampaniya ilə sosial şəbəkəni bir-birinə qatdı - xeberler\nBiG.AZ xəbər verir ki, bu barədə "Mir 24" xəbər yayıb.\nMəlumata görə, "Ray" adlı it Bolqarıstandan Norveçə yeni sahibləri üçün göndərilib. Lakin pasportu saxta olduğundan it qeydiyyata alınmayıb. Bolqarıstan isə Avropa İttifaqının heyvanların daşınması qaydalarına istinad edərək Çihuahuanı geri qəbul etməyib. Nəticədə, ev heyvanı evtanaziya təhlükəsi ilə üzləşib.\n"Bəli, onlar səhv ediblər, sənədlər düzgün qeyiyyatdan keçirməyiblər. Ancaq bu kiçik bir iti öldürmək üçün səbəb deyil", - deyə o, bildirib.\nNəticədə, Bolqarıstan köpəyi qəbul etməyə razı olub. Tibbi müayinədən sonra Ray yeni sahiblərinə veriləcək./Oxu.az\nXəbərlər Baxılıb: 2973 Tarix: 22 oktyabr 2020\nErmənistanın "Şvak" Milli Döyüş növü Federasiyasının prezidenti, məşqçi Sevak Mnaçakanyan ordumuz tərəfindən məhv edilib. -ə istinadən xəbər verir ki, bu barədə erməni saytları məlumat yayıb. Sevak Mnaçakanyan sözügedən federasiyada müəllim kimi də çalışırmış


Yanvarın 10-da Azərbaycan Dövlət Neft və Sənaye Universitetinin (ADNSU) rektoru, professor Mustafa Babanlı “Bank of Baku”-nun idarə heyətinin nümayəndələri ilə görüşüb. Görüşdə tədris işləri üzrə prorektor, dosent Qasım Məmmədov, “Bank of Baku”-nun idarə heyətinin sədr müavini Eldar Həmidov və bankın nümayəndələri iştirak ediblər.\nRektor M.Babanlı ADNSU-da həyata keçirilən tədris prosesindən və eyni zamanda qarşıya qoyulmuş strateji məsələlərdən, universitetdə pilot layihə kimi tətbiq olunmağa başlayan “gündəlik təcrübə” proqramından danışıb. Rektor həmçinin tələbələrin gündəlik təcrübə keçməsi və maliyyə sektoruna aid mövzular verilməsi üçün bankla əməkdaşlığa hazır olduğunu vurğulayıb.\n“Biz Avropa təhsil sisteminə söykənən təhsil vermək istəyirik. Avropa təhsili bu ildən UFAZ-da verilir. Lakin təhsildə islahatlar bununla bitmir. Biz bu ildən pilot layihə kimi “gündəlik təcrübə” proqramını tətbiq etməyə başlayırıq. Bu layihəni hazırda energetika fakültəsində həyata keçiririk. Layihə tələbələri iş mühitinə hazırlamaqla yanaşı, ixtisaslar üzrə əsas mövzuları mənimsəməyə və uğurlu karyera qurmağa yardımçı olacaq” - deyə rektor, professor Mustafa Babanlı bildirib.\n“Bank of Baku”-nun idarə heyətinin sədr müavini Eldar Həmidov ADNSU-nun əməkdaşlıq təklifini yüksək qiymətləndirərək bu ali təhsil müəssisəsini müştəri kimi yox, tərəfdaş kimi gördüyünü söyləyib. Bank və maliyyə sektorunda qazandıqları uğurlardan söz açan bank rəsmisi hazırda bu sahədə mövcud vakansiyalar və daha çox tələbat olan vəzifələrdən danışıb. Gənclərə bank sektorundakı vəziyyət və proseslər haqqında məlumat verməyin mühüm olduğunu deyən E.Həmidov bu işdə universitetə dəstək olmaq istədiklərini diqqətə çatdırıb, ADNSU tələbələrinə imtiyazlı kartların verilməsi məsələsini də xüsusi qeyd edib.\nGörüşün yekununda tərəflər sıx əməkdaşlıq əlaqələri quraraq müzakirə olunan məsələlərin reallaşdırılması istiqamətində səy göstərilməsi barədə razılığa gəliblər.


Müqəddəs Maksimino Günü, 29 May. Oğlanlar üçün adlar - Məlumat - 2022\nMüqəddəs Maksimino Günü, 29 May. Oğlanlar üçün adlar\nMaximino, Latın mənşəli bir oğlan üçün bir ad, başqa bir bilinən adla eyni olan Máximo, "ən böyük". Bu səbəbdən övladınız üçün mükəmməl bir ad ola bilər.\nAdının mənası sayəsində Maximino böyük bir xarakter gücünə və digərlərindən fərqlənən bir şəxsiyyətə sahibdir. Sevinci və nikbinliyi onu sosial münasibətlərdə müvəffəq edir və fitri istedadı onu mükəmməl təşəbbüskar edir. Bundan əlavə, Maximinonun məsuliyyət alması və ailənin qoruyucu siması kimi ayağa qalması problemi yoxdur.\nMaximino adı, Máximo kimi bütün dillərdə tanınır. Onilliklər boyu unudulandan sonra güclənməyə başlayan bu adlardan biridir. Çünki günümüzdə valideynlər ənənəsi olan, mənası olan və dəbdən düşəcək hər hansı bir israfçı ada müəyyən bir zadəganlıq əlavə edən adlara üstünlük verirlər.\nOğlunuzun adı onu daşıyan insanın zadəganlığını gücləndirən adlardan biri olduğundan, tarixdəki ilk Maksiminalıları xatırlamaq üçün qədim Romaya qayıtmalıyıq. Ən azı iki Roma imperatoru bu adı daşıyırdı, Trakyan Maximinus və Maximinus Daya.\nDaha çox Qalisiya musiqiçisi və bəstəkarı Maximino Zumalave və Kataloniyanın aparıcısı və yazıçısı Maksim Huertası tapırıq. İspaniyalı aktyor Maxi Iglesias-ı da tanıyırıq və uğurlu moda markası Massimo Dutti-dən bəhs etmirik.\nOxşar məqalələri oxuya bilərsiniz Müqəddəs Maksimino Günü, 29 May. Oğlanlar üçün adlar, Müqəddəslər kateqoriyasında - Biblicals saytda.\nVideo: Maraqlı hədiyyə. (BiləR 2022).\nMelacia: Melacia qızının adının mənşəyi və mənası\nSigfrida: qız Sigfrida adının mənşəyi və mənası\nCopyright 2022 \_ Müqəddəs Maksimino Günü, 29 May. Oğlanlar üçün adlar...


Bənazir Bhutto | Məşhur qadınlar | Kayzen\n26 mart 2018, 15:33\nBənazir Bhutto (21 iyun 1953 – 27 dekabr 2007) Pakistanın tanınmış dövlət və siyasi xadimi, ölkənin keçmiş Baş Naziri olmuşdu.\nBənazir Bhutto ilk dəfə 1988-ci il seçkilərində qələbə qazanaraq baş nazir postuna yiyələndikdən 20 ay sonra hərbi qüvvələrin köməyi ilə ölkə başçısı Qulam İshaq Xan tərəfindən vəzifəsindən uzaqlaşdırılır.\n1993-cü ildə ikinci dəfə Pakistanın baş naziri seçilən xanım Bhutto üç il sonra baş verən siyasi qalmaqallar nəticəsində yenidən vəzifəsindən kənarlaşdırılmışdı. Bununla yanaşı, o Böyük Britaniyanın keçmiş koloniyası olan müsəlman Pakistanına rəhbərlik edən ilk qadın siyasi xadim kimi tarixə düşüb.\n1999-cu ildən etibarən Dubayda sürgün həyatı yaşayan Bənazir Bhutto, səkkiz illik bir dövrdən sonra 2007-ci il oktyabr ayının 18-də yenidən Pakistana geri qayıtmağa müvəffəq olub. Onun ölümünə gəldikdə isə 27 dekabr 2007-ci ildə, 54 yaşında olarkən Pakistanın Ravalpindi şəhərində seçki mitingində çıxış edərkən sui-qəsd nəticəsində öldürülüb. Faciə 8 yanvar 2008-ci ildə Pakistanda parlament seçkiləri ərəfəsində baş vermişdi.\nBhuttonun ölümündən sonra, baş nazir Pərviz Müşərrəf, ölkədə üç günlük yas elan etdi.\nAşağıda xalqı uğrunda həlak olmuş qadının ən məşhur sitatlarını təqdim edirik:\nİnsanlar danışır – zaman gedir. Zaman danışır – insanlar gedir.\nMənim iki çatışmayan cəhətim var… pis yaddaş və bir də nə isə var idi.\nReallığı dərk etdikdə ona haqq qazandırmağa çalışma.\nGözəllik dünyanı xilas edəcək, lakin əgr mehribandırsa. O mehribandırmı? Dünyanı gözəllik deyil, parlaq fikirlər xilas edəcək. Və yaxud təkəbbürlü və qüsursuz gözəlliyin nə faydası var?!\nZəif daim güclülərə, ən güclü isə hər kəsə yol verər.\nAzad olmağı arzulayarkən bu arzudan da azad olmaq lazımdırmı?!\nİnsanlıq sərhəddini aşan cinayət yalnızca mərhəmət sərhəddini aşan qanunlarla cəzalandırılmalıdır.\n… insanlar heyvanlar aləmindən çıxma canlılardır, buna görə də insan olmaq istəmirlər.\nƏgər ürək və beyin birlikdə işləyirlərsə, deməli artıq özünlə tanış olmusan.\nHəyatda daim sən seçim etmirsən, bəzən seçilirsən.\nBəhanə axtarma, səbəb onsuz da kifayət qədər çoxdur.\n, Bənazir Bhutto\n, siyasi xadim\n, siyasətçi qadın\n, Benəzir Bhutto\nİslam ölkəsində qadın. Benəzir Bhutto\nMisiri dəyişdirən qadın - Nefertiti\n39 üzv · 143 topik · RSS


Elmar Vəliyevin Şeyxə həmləsinin şok gizlinləri |\nƏvvəlcə, yüngül zərbə endirməklə – “İmamzadə” axunduna hücumla proses başlanır. Son hədəf isə Şeyxi devirməkdir. Onun ayağının altını qazan qüvvələr hərəkətə Gəncədən keçib.\n“İmamzadə”yə Namiq Həsən oğlu Allahverdiyev adlı bir qohumunu təyin etdi və mənim adamlarımı, idarənin əməkdaşlarını iş görə bilməyəcək hala gətirdi. Dindar ovuna başlayıb şəhərdə.”


Müxtəlif təyinatlı tematik xəritə və atlasların nəşri və e-satışı xidməti qismən avtomatlaşdırılıb\nDövlət Torpaq və Xəritəçəkmə Komitəsi (DTXK) tərəfindən müxtəlif təyinatlı xəritə və atlasların nəşri ilə bağlı elektron xidmət qismən avtomatlaşdırılıb. Bu xidmət müxtəlif təyinatlı tematik xəritə və atlasların nəşri və e-satışını əhatə edir. “İCTnews” elektron xəbər\nSamsung Galaxy S” smartfonunun tədarük həcmi artıb\n“Samsung” şirkəti flaqman məhsullarının tədarük həcmi haqqında statistikanı açıqlayıb.“İCTnews.az” elektron xəbər xidməti “cnews.ru” saytına istinadən bildirir ki, bazara bugünkü günə kimi 24 milyon ədəd “Galaxy S” və 28 milyon ədəd “Galaxy S II” smartfonları tədarük edilib. Bundan əlavə, “Samsung Galaxy\nMüdafiə Sənayesi Nazirliyinə onlayn müraciət etmək olar\nMüdafiə Sənayesi Nazirliyinə (MSN) onlayn müraciət xidməti artıq istifadədədir. Nazirliyin göstərdiyi elektron xidmətlərə daxil edilən “Elektron müraciət” qismən avtomatlaşdırılıb. Bu barədə “İCTnews” elektron xəbər xidmətinə MSN-dən məlumat verilib. Nazirlikdən qeyd edilib ki, bununla da istifadəçilər\nPensiyaçılar bir çox suallara elektron formada cavab ala bilər\nPensiyaçı tərəfindən məlumatların əldə edilməsi ilə bağlı elektron xidmət tam avtomatlaşdırılıb və “Elektron Hökumət” Dövlət İnformasiya Sistemi Elektron Xidmətlər Portalına inteqrasiya olunub. “İCTnews” elektron xəbər xidmətinin Dövlət Sosial Müdafiə Fondunun\nİranda yeni kosmodromun tikintisi başa çatmaq üzrədir\nİranda yeni kosmodromun tikintisi başa çatmaq üzrədir və ona İslam Respublikasının yaradıcısı ayətullah Ruhulla Musavi Xomeyninin adı veriləcək. Bu barədə İranın müdafiə naziri Əhməd Vahidi məlumat verib. “İCTnews.az” elektron xəbər xidməti “itar-tass.com” saytına istinadən bildirir ki,\n“Samsung” şirkəti Amerikanın mobil aparat bazarının 25 faizini tutur\n“ComScore” tədqiqat şirkəti 2012-ci ilin aprel ayına olan vəziyyətə əsasən, Amerikanın mobil telefon və smartfon bazarı üzrə statistikanı elan edib. “İCTnews.az” elektron xəbər xidməti “compulenta.ru” saytına istinadən bildirir ki, ABŞ-ın təxminən 234 milyon sakinində mobil aparat var.\nDTXK elektron xidmətləri genişləndirir\n“Coğrafi İnformasiya Sistemləri” üçün Dövlət Torpaq və Xəritəçəkmə Komitəsi (DTXK) tərəfindən təqdim olunan Vahid Elektron Kartoqrafik əsasdan istifadə olduqca zəruridir”. “İCTnews” elektron xəbər xidmətinin məlumatına görə, bu fikirləri DTXK-nin İnformasiya texnologiyaları sektorunun müdiri Cavid Abdullayev söyləyib.\nSİM-kartlar üçün yeni standart təsdiq edilib\nMobil rabitə sahəsində standartların hazırlanmasına və qəbuluna məsul olan Avropa Telekommunikasiya Standartları İnstitutu (European Telecommunications Standards Institute, ETSI) SİM-kartlar üçün yeni “nano-SİM” standartını təsdiq edib. Üstünlük öz layihələrini təklif\n“Sony” şirkəti müflisləşir\n“Sony” şirkətinin səhmlərinin qiyməti 1980-ci ildən bəri ilk dəfə olaraq 1 səhm üçün 1000 yenadan aşağı qiymətə qədər azalıb. Yapon korporasiyasının ziyanı rəqiblərinin təzyiqi altında, yenanın bahalaşması və Taylandda baş vermiş təbii fəlakət fonunda artır. “Samsung” şirkətinin təzyiqi altında “Sony”-nin televiziya bölməsi daha çox ziyana məruz qalıb.\nSabah Asiyanın informasiya texnologiyalarına dair ən böyük sərgisi öz işinə başlayır\nSabah Tayvanın Taybey şəhərinin “Taipei World Trade Center” kompleksində informasiya texnologiyalarına dair ən böyük Asiya sərgisi işə başlayacaq və iyun ayının 9-na qədər davam edəcək. Hər il burada İT məhsullarının aparıcı istehsalçıları öz yeni hazırlamalarını təqdim etmək üçün eyni məkana toplaşırlar.\nUkrayna İKT tədris şəbəkəsinin yaradılması ilə bağlı Azərbaycan şirkətlərinə əməkdaşlıq təklif edir\nUkraynanın İnvestisiyalar və Milli Layihələrin İdarə edilməsi üzrə Dövlət Agentliyi Ukraynada bir sıra istiqamətlər üzrə investisiya layihələrinin həyata keçirilməsi üçün Azərbaycan şirkətlərinə dəstək göstərməyə hazır olduğunu bildirib. “İCTnews” elektron xəbər xidmətinin məlumatına görə,\nDövlət qulluğu sahəsində statistik hesabatların təqdim edilməsi avtomatlaşdırılıb\nDövlət qulluğu sahəsində müxtəlif statistik hesabatların təqdim edilməsi tam avtomatlaşdırılıb. Elektron xidmət dövlət orqanları tərəfindən dövlət qulluğu sahəsində müxtəlif statistik hesabatların alınmasını təmin edir. Bu barədə “İCTnews” elektron xəbər xidmətinə Komissiyadan məlumat verilib.\nNuşirəvan Məhərrəmli: «Rəqəmli TV yayımı üçün yerli müəssisələr dekoderlər istehsal etmək niyyətindədir»\n«2012-ci ilin sonuna qədər Azərbaycanda analoq yayımın dayandırılması və rəqəmli yayımın tam həyata keçirilməsi ilə bağlı Nazirlər Kabinetinin qərarı var. Bu işləri görmək üçün də hələ ki bizim xeyli zamanımız var. İstərdik ki, bu işi tez həyata keçirək».\n“Azərsu” ASC iş mexanizmində yeni texnologiyalar tətbiq edir\n“Azərsu” Açıq Səhmdar Cəmiyyəti abonent bazasının təkmilləşdirilməsi, istehlakçılara göstərilən xidmətin keyfiyyətinin artırılması, yaranmış borcların dəqiq uçotunun aparılması məqsədi ilə kompleks tədbirləri davam etdirir. Bu məqsədlə qabaqcıl xarici təcrübə öyrənilir, yeni texnologiyalar tətbiq edilir.\nYerli İT şirkəti bütün səhiyyə ocaqlarını bir yerə “cəmləyib”\nAzərbaycanın 600-ə yaxın dövlət səhiyyə müəssisəsi və klinikasının məlumat bazaları ölkənin Səhiyyə Nazirliyinin mərkəzi məlumat bazası ilə birləşib. Bu barədə “BestComp Group” şirkətindən verilən məlumatda bildirilir. Məlumatda bildirilir ki, işlər vətəndaşların "Elektron


Sabiq və indiki vəzifəlilərin ailə üzvləri vergilərini vaxtında ödəmirlər - SİYAHI » Gender.az\nSabiq və indiki vəzifəlilərin ailə üzvləri vergilərini vaxtında ödəmirlər - SİYAHI\nVaxtı ilə Azərbaycanada yüksək vəzifə sahibi olan sabiq məmurların və eyni zamanda da hazırda yüksək postlarda əyləşən şəxslərin ailə üzvləri tərəfindən onlarla şirkət təsis olunub.\nBu şirkətlərin rəbərləri bir çox hallarda məmur yaxınlarının himayəsindən yararlanaraq böyük gəlirlər əldə ediblər.\nLakin, böyük gəlirlər əldə etmələrinə baxmayaraq dövlət büdcəsinə ödəməyə borclu olduqları vergiləri vaxtında ödəməyiblər.\nVergilərini vaxtında ödəməyən şirkətlərin bəzilərini təqdim edirik:\n- Prezident Adminstrasiyasının keçmiş rəhbəri, hazırda Azərbaycan Milli Elmlər Akademiyasının (AMEA) prezidenti vəzifəsini icra edən Ramiz Mehdiyevin həyat yoldaşı, BDU-nun professor Mehdiyeva Qalina Yuriyevnanın da təsisçi olduğu “Fireland Vineyards” MMC –nin (VÖEN- 1301263921) dövlət büdcəsinə 451 min 128 manat 51 qəpik vergi borcu var.\n- 78 saylı Lerik seçki dairəsindən millət vəkili seçilən İqbal Məmmədov tərəfindən təsis olunan və onun yaxın qohumları tərəfindən idarə olunan “Kaspi Yıldız” Azərbaycan-Türkiyə Müştərək Müəssisəsinin (VÖEN- 1600019501) hazırda dövlət büdcəsinə böyük həcmdə - 9 milyon 529 min 324 manat 92 qəpik vergi borcu\n- Uzun illər Vergilər naziri Fazil Məmmədovla adı ilə birgə hallanan Azərbaycanın ən böyük holdinqlərindən biri olan “Synergy Group” MMC-nin (VÖEN- 1701078891) dövlət büdcəsinə 26 min 771,56 manat vergi borcu var. Hazırda “Synergy Group” MMC –yə Binəqədi rayonunun sabiq İcra başçısı Xaləddin İsgəndərovun oğlu, eyni zamanda da sabiq nazirin bacısı oğlu Elnur Xaləddin oğlu İsgəndərov rəhbərlik edir.\n- Sabiq mədəniyyət naziri Əbülfəs Qarayevə məxsus olduğu bildirlən “GALS” MMC (VÖEN- 1701354961 ) və “SQ-Future” MMC-nin (VÖEN-1700495641) dövlət büdcəsinə 16 min manatdan çox vergi borcu var. “GALS” MMC-nin 17 min 227 manat 96 qəpik, “SQ-Future” MMC-nin isə 4 min 38 manat vergi borcu var.\n“GALS”-ın sabiq nazirin özünün və ailə üzvlərinin adının baş hərflərindən (Qarayev, Abülfəs, Lalə (həyat yoldaşı) və Suad (qızı)) ibarət olduğu deyilir.\n- Müdafiə Nazirliyinin Silahlı Qüvvələri Baş Qərargahının sabiq rəisi, general-polkovnik Nəcməddin Sadıkovun oğlu Məhəmməd Sadıkovun təsisçisi olduğu “Keystone” MMC-nin (VÖEN: 1302308941) dövlət büdcəsinə 539 min 608 manat 16 qəpik vergi borcu var.\n- “Azərbaycan Hava Yolları”(AZAL) Qapalı Səhmdar Cəmiyyətinin prezidenti Cahangir Əsgərovun həyat yoldaşı Zərifə Həmzəyeva tərəfindən təsis olunan “Gazelli Group” MMC-nin də (VÖEN: 1401571551) dövlət büdcəsinə 83 min 305,16 manat vergi borcu var.\n- Vaxtilə Fövqəladə Hallar Naziri Kəmaləddin Heydərovun ailə üzvlərinə məxsus olan və əsasən “Gilan” adı ilə fəaliyyət göstərən şirkətlərə rəhbərlik edən Cəmil Tahir oğlu Muradovun direktor olduğu “Vita Farm TN” MMC –nin (VÖEN: 1401565291) dövlət büdcəsinə 15 min 195,94 manat vergi borcu var. Uzun illərdi mətbuatda Cəmil Muradovun fövqəladə hallar naziri Kəmaləddin Heydərovun yaxın qohumu (xalası oğlu) olduğu barədə məlumatlar yayılır və bu məlumat bugünə kimi təkzib olunmayıb. \_\_Yeniavaz.com


"Sportşkola"nın təmirə ehtiyacı var | Kəpəz Müstəqil Teleradio Şirkəti\nBu günə xəbərlərin oxunma sayı: 1844\n— 19.05.2020 20:28\n"Sportşkola"nın təmirə ehtiyacı var\nGəncədə uzun illlərdir ki, fəaliyyət göstərən idman məktəblərindən olan və yerli insanların daha çox “sportşkola” kimi tanıdığı bazanın əsaslı şəkildə təmirə ehtiyacı var. İdman məktəbində ayrı-ayrı vaxtlarda müəyyən bərpa işləri aparılsa da, rekonstruksiyası mütləqdir.\nƏvvəlki adı Təhsil Respublika İdman Mərkəzinin Gəncə filialı indi isə sonuna Gəncə şəhər 1 nömrəli Uşaq Gənclər İdman Şahmat Məktəbi sözləri əlavə edilən idman ocağının yerləşdiyi baza 1980-ci ildə istifadəyə verilib. Sovetlər dövründə tikilən məktəb Nizami yurdunda ən böyük kompleks idman ocağı kimi tanınıb. Olimpiya çempionu Toğrul Əsgərovu yetişdirən məktəbdə məşq etmək üçün şərait istənilən səviyyədə deyil. Burada sonuncu dəfə təmir işləri 2015-16-ci illərdə aparılıb. Yaponiya hökumətinin maliyyə dəstəyi ilə cüdo və ağırlıq qaldırma, daxili imkan hesabına isə boks zalı yenidən qurulub.\nİnşası davam edən saray, yenilənməli kompleks\nGəncədə idmanın müxtəlif növləri ilə müasir tələblər səviyyəsində hazırlıq proseslərinin və yarışların keçirilməsi inşası hazırda davam etdirilən idman sarayının tikintisinin başa çatdırılmasından sonra mümkün olacaq.\n3 hektara yaxın ərazini əhatə edəcək sarayda müxtəlif olimpiya və qeyri-olimpiya idman növləri üzrə yarışların, təlim-məşq toplanışlarının keçirilməsi üçün zallar, həmçinin üzgüçülük hovuzu yaradılacaq.\n2002-ci ildən Gəncə idmanına xidmət edən olimpiya idman komleksi də təmirə ehtiyac duyulan idman qurğuları arasındadır. Kompeksdə bir sıra vaxtlarda mərhələli şəkildə yalnız müəyyən cari təmir işləri aparılıb.


“Coca-Cola” qadınları 8 mart münasibətilə təbrik edib | Frame.az\n07/03/2019 12/03/2019 aquaviridis\t0 Comments\nDünyanın bir çox ölkələrində, o cümlədən Azərbaycanda qadınların inkişafına dəstək olan “Coca-Cola” şirkəti Azərbaycan qadınlarını 8 mart – Beynəlxalq Qadınlar günü münasibətilə təbrik edib. Bu məqsədlə “Coca-Cola” 6 mart tarxində baş tutan və ölkənin ən böyük qadın liderlik və sahibkarlıq forumu olan SHE (“Smart. Happy. Elegant.”) konqresində əsas tərəfdaşlarından biri qismində iştirak edərək maraqlı təqdimatla çıxış etmişdir.\n“Coca-Cola” şirkəti artıq üçüncü ildir ki, qadın liderlik və sahibkarlıq forumu olan SHE (“Smart. Happy. Elegant.”) konqresinin tərəfdaşı qismində çıxış edir. Dünyanın hər yerində qadın liderliyinin dəstəklənməsi “Coca-Cola” fəaliyyətinin prioritet istiqamətlərindəndir və aparıcı sahibkarları və yolun başlanğıcında olan xanımları birləşdirən beynəlxalq forumda iştirak da Azərbaycan xanımları üçün bir bayram təbrikinə çevrildi. Forumun bütün qonaqlarına təbrik ismarıclı içkilər hədiyyə edildi.\nTədrbidə təqdimatla çıxış edən Azərbaycan Coca-Cola Bottler MMC-nin Təchizat Sistemləri Direktoru Rəna Məmmədova bunları qeyd etmişdir: “Coca-Cola” şirkəti Beynəlxalq Qadınlar gününü dünyada qadınların artan rolunu və onların sosial, iqtisadi, siyasi və mədəni sahələrdə nailiyyətlərini qeyd etməklə bayram edir. 2020-ci ilədək 5 milyon qadına iqtisadi dəstəyi nəzərdə tutan qlobal “5by20” təşəbbüsümüz bütün dünyada qadınların inkişafına verdiyimiz önəmingöstəricisidir. “Coca-Cola”-nın bu proqramıxanımlara biznes bacarıqları üzrə təlimlər və maliyyə imkanları ilə təmin edir. 2010-cu ildə əsası qoyulmuş təşəbbüs artıq Azərbaycan da daxil olmaqla 75 ölkədən 2,5 milyonadək qadını əhatə edib., Hökümət və qeyri-hökümət təşkilatları ilə birgə əməkdaşlıq çərçivəsində dəstəklədiyimiz bu proqramdanAzərbaycanda 2000 qadın faydalanmışdır”.\nŞirkətin nümayəndəsi “5by20” proqramının nəticələrinə istinadən bildirmişdir ki, qadın sahibkarlar üçün bərabər imkanların yaradılmasının həm cəmiyyətə, həm də ölkə iqtisadiyatına müsbət təsiri var. Qadınlar işçi qüvvəsi olaraq dünyada görülən işlərin 66 %-ni yerinə yetirsələr də, dünyagəlirlərin yalnız 10%-nə sahib olurlar. Bu kiçik paya baxmayaraq, cəmiyyətin dayaq nöqtəsi olan qadınlar gəlirlərinin 90 %-ni uşaqların sağlamlığına və təhsilinə yatırırlar.\n“Coca-Cola” şirkəti Azərbaycanda da qadınların inkişafına yönəlmiş müxtəlif proqramlar həyata keçirir ki, bunlardan “Uğurlu qadın, uğurlu gələcək” adlı layihə çərçivəsində Azərbaycanın turizm potensialı ilə tanınan Qəbələ, Masallı və Gəncə bölgələrində işsiz qadınlara onları bu sahədə sahibkarlıq fəaliyyətinə həvəsləndirmək məqsədi daşıyan turizm və sahibkarlıq üzrə təlimlər keçirilib.\nBundan başqa, “Coca-Cola” şirkəti BMT-nin İnkişaf Proqramı və Ailə, Qadın və Uşaq Problemləri üzrə Dövlət Komitəsi ilə birgə Salyan və Neftçalada iki qadın resurs mərkəzi açıb. Hər iki mərkəz qadınların təşəbbüslərini dəstəkləyir və hazırda onların köməyi ilə 1000-dən çox kəndli qadın əlavə iqtisadi və sosial bacarıqlara yiyələnib, 79 məhdud fiziki imkanlı qadın yeni peşə bacarıqlarına yiyələnib və öz biznes-planlarını hazırlayıblar, 22 sahibkar qadın isə iqtisadiyyatın müxtəlif sahələrində şəxsi bizneslərini yaradıb. Layihə nəticəsində əyalətdən olan xanımlar tərəfindən 10-dan çox kiçik biznes fəaliyyətə başlayıb.\n← Akademik Milli Dram Teatrında yeni tamaşanın premyerası keçirilib\n“ASAN xidmət” və “ASAN Kommunal”da 8 mart qeyri-iş günüdür →


"Neftçi"də formal fiqura çevrilən Orxan Hüseynzadə Sportal.az - Ölkə və dünya futbolu ilə bağlı xəbərlər\n"Neftçi"də formal fiqura çevrilən Orxan Hüseynzadə\nİlk 5 tura 1 xal... Son bir neçə il ərzində flaqmandan autsayderə çevrilən “Neftçi” hələ heç vaxt çempionata belə bərbad başlamamışdı. Bu mənada Orxan Hüseynzadəni “təbrik” eləmək olar. O, adını “Neftçi”nin qara tarixinə yazdıra bildi. Kim bilir, bəlkə ondan sonra daha bərbad klub prezidenti gələr və nə vaxtsa ilk 5 turdan sonra “Neftçi” xalsız qalar. Ancaq hələ ki bu antirekord Hüseynzadəyə məxsusdur.\nOrxan Hüseynzadəni “Neftçi”yə ona görə göndərmişdilər ki, klubu Elnur Məmmədov – Vəli Qasımov tandeminin saldığı alçaldıcı vəziyyətdən xilas eləsin. Nəticəsi nə oldu? Orxan Hüseynzadə - Elxan Abdullayev tandemi “Neftçi”ni əvvəlkindən də betər günə saldı. Hüseynzadənin “Neftçi”də gerçəkləşən transferlərdən cibinə pul qatlamasını iddia eləmək ən azından jurnalist etikasına sığmır. Necə deyərlər, tutulmayıbsa, oğru deyil. O, bu prosesin iştirakçısı olmaya bilər, amma transfer siyasətinə nəzarət eləmək birbaşa onun işi idi. Bir klub idarəçisi, prezidenti kimi o, Elxan Abdullayevin özünə yaxın menecerlərin əli ilə “Neftçi”ni “söküb-talamasına” əngəl olmalı idi. Axı, futboldan az-çox anlayışı olan adam açıq-aşkar görür ki, “Neftçi”nin gətirdiyi legionerlər heç bir işə yaramır.\nDemək olar ki, Orxan Hüseynzadə “Neftçi”də prezident postunu itirib, onun “qələmini qırıblar” artıq. “Neftçi”dən göndərilməsi zaman məsələsidi. Ya da ola bilər ki, formal prezident kimi qalsın, aylıq 15 min manat maaşını alsın. Yəni, havadarlarının onun üçün edə biləcəyi ən böyük yaxşılıq yalnız bundan ibarət ola bilər. Bu gün “Neftçi”də söz sahibi Hüseynzadə deyil! Tərlan Əhmədovun mətbuata açıqlamasında onun “Neftçi”yə PFL prezidenti Ramin Musayev tərəfindən göndərilməsini deməsi dildən qaçan səhv ifadə deyildi. Yox, Tərlan Əhmədov geri zəkalı deyil və illər əvvəl oxşar açıqlama zamanı buraxdığı səhvi təkrarlamazdı. Tərlan bəy nə dediyini və niyə dediyini yaxşı bilir. Həm də bu, “Neftçi”yə ilk müdaxilə deyildi ki. Tərlan Əhmədovdan qabaq Kamal Quliyevin təyinatı zamanı da absurd vəziyyət yaranmışdı. Quliyev bir vəzifəyə gəldiyini deyirdi, rəhbərlik isə başqa. Düzdü, həmin təyinat zamanı Hüseynzadə qismən sözünü keçirə bilmişdi rəqib düşərgəyə. Amma istənilən halda, əgər klub prezidentinin razılığı olmadan kiminsə təyinatı gerçəkləşirsə, bu, o deməkdir ki, Hüseynzadə “Neftçi”də formal fiqurdu. Ehtimal etmək olardı ki, Tərlan Əhmədovun kənardan gerçəkləşən təyinatından sonra Orxan Hüseynzadə istefa ərizəsini yazacaq, belə şərtlər altında çalışmayacağını deyəcək. Ancaq yox, Orxan Hüseynzadə ona aylıq 15 min manat qazandıran kreslosundan “beş əlli” yapışıb və heç bir halda “Neftçi”dən getmək istəmir. O, formal fiqur olmağa razıdır, nəinki başı dik çıxıb getməyə...\n“Neftçi”də çalışmaq həmişə ağır olub. Çünki bu kluba “yağlı tikə” kimi baxanların sayı kifayət qədər çoxdur. Orxan Hüseynzadə kimi sözünün kəsəri olmayan prezident həmin kənar qüvvələr üçün göydəndüşmə olub. Hərə bir tərəfdən kluba əl uzadır. İldə 7 milyon manat gedir, ölkənin ən köklü klubu isə autsayder qiyafəsini əynindən çıxara bilmir. Əslində, Hüseynzadənin hələ də postunda saxlanılmasının əsas səbəblərindən biri də budur. Onsuz da “Neftçi” bu uğursuzluq zolağından çıxan deyil, ictimaiyyət də indiki durumda bir nömrəli günahkar kimi Hüseynzadəni tanıyır. Maraqlı tərəflər onun qalmasında və ya o posta Hüseynzadə kimi birinin təyin olunmasını istəyirlər. Çünki anlayırlar ki, Orxan Hüseynzadədən sonra misal üçün, Sadıq Sadıqov təbiətində bir prezident “Neftçi”yə gəlsə, həmin əllər daha klub tərəfə uzana bilməyəcək.\nTarix: 21 Sentyabr [11:13]


++++++++++++++++++Dini Hekayə » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 28-01-2013, 23:40\nSəs ver: Bir gün sübh namazı vaxtı Həzrət Əli (ə.) məscidə gedərkən yolda bir ahıl kişiyə rast gəlir. Onun ağsaqqallığına hörmət edib, qarşısına keçmir və yavaş-yavaş ardınca gedir. Məscid qapısına çatanda yaşlı kişi məscidə girməyib, yoluna davam edir. Sonradan Həzrəti Əli onun xristian olduğunu başa düşür. Məscidə girəndə Peyğəmbəri (s.a.a.v.) rukuda görür. Günəşin çıxma vaxtı yaxınlaşmışdı. Həzrəti Əli (ə.) camaata qoşulub namaz qılır.Namazdan sonra səhabələr Peyğəmbərdən soruşurlar: "Ya Peyğəmbər! Birinci rukuda adətinizdən daha çox qaldınız. O qədər durdunuz ki, hətta günəşin doğmağına az qalmışdı. Lütf edib, səbəbini deyə bilərsinizmi?" Həzrəti Məhəmməd Peyğəmbərimiz (s.a.a.v.) :\n"Hər zaman olduğu kimi Səmi'allahülimən həmidəh deyib, rukudan qalxmaq istəyəndə, Cəbrayıl (ə.) peyda olub qanadı ilə kürəyimdən basıb, başı ilə başımı tutub qalxmağıma mane oldu. Bundan başqa hikmətinin nə olduğunu mən də bilmirəm" - buyurdu.\nO an Allah Təala Cəbrayıla (ə.) əmr edir ki, "Həbibimə yetiş, səbəbini bildir. Əshabına bu sirri açsın." O saat Hz.Cəbrayıl (ə.) Həbibullahın (s.a.a.v.) hüzuruna gəlib, xəbər verdi ki, "Ya Rəsulallah! Mübarək başınızı rukudan qaldırmaq istədiyiniz zaman Allah Təala mənə əmr etdi ki, yetiş, Həbibimi qoyma rukudan qalxsın. Mənim qulum Əli yolda bir ağsaqqalın saqqalına hörmət edib yavaş yeridiyi üçün camaat namazının savabından məhrum olur. Qalmasın. Həbibimə çatsın. Mən də gəldim, Sultanımı rukuda tutdum, Əli (ə.) gəldi. Allah Təala məni sizi rukuda tutmağa göndərdiyi zaman, qardaşım İsrafili də günəşi tutmağa göndərdi ki, Hz.Əli sizə çatana qədər çıxmasın. Budur hikmət."


"Hədəfimiz “Sabah”ın UEFA-nın klub turnirlərində iştirakını təmin etməkdi"\nİyulun 15-dən Gürcüstanın paytaxtı Tiflisdə təlim-məşq toplanışında olan “Sabah” artıq vətənə dönüb.\n“Tələbələr” qonşu ölkədə 4 yoxlama görüşündə qüvvəsini sınayıb ki, bu matçların birində qalib gələn Ramin Quliyevin yetirmələri üç qarşılaşmada meydanı məyus tərk edib. Görəsən, 41 yaşlı mütəxəssis komandasının toplanışını necə dəyərləndirir, yeni transferlər barədə hansı fikirdədi? Bu və bizi maraqlandıran başqa suallara cavab tapmaq üçün Ramin Quliyevi aradıq.\n- Əvvəlcə Tiflis toplanışını dəyərləndirərdiz.\n- Toplanış təşkilatçılıq baxımından yüksək səviyyədə planlaşdırılmışdı. Məşqləri və oyunları keçirdiyimiz meydanlar Gürcüstan yığmasının məşq etdiyi məkan idi. Ot örtüyü yaxşı vəziyyətdə idi. Belə şəraitdə oyunçulardan ancaq məşqlərə və oyunlara köklənmək tələb olunurdu. Fikrimcə, belə şəraitdən məmnun qalan uşaqlar da bunu etdilər. İstər məşqlərdə, istərsə də yoxlama görüşlərində özlərini ən yaxşı tərəfdən göstərməyi bacardılar.\n- Yoxlama oyunlarının nəticələrindən razı qaldız?\n- Bildiyiniz kimi, orda 4 matçda gücümüzü sınadıq. Rəqiblərin hamısı Gürcüstan premyer-liqasında mübarizə aparan komandalar idi. Qarşılaşmaların birinə sırf cavanlardan ibarət heyətlə çıxıdıq ki, perspektiv vəd edən uşaqlara özlərini göstərməyə və təcrübə qazanmağa imkan yaradaq. Hazırlıq dövrünün adı üstündədi – çempionata, yeni mövsümə hazırlaşırdıq. Belə matçlarda komandanın oyun üslübunu müəyyənləşdirməyi və yeni oyunçuların kollektivə uyğunlaşmasını nəticədən üstün tuturuq. Bu baxımdan yanaşsaq, bəli, uşaqların göstərdikləri oyun və fiziki göstəricilərinin yaxşı mənada dəyişməsi qənaətbəxş nəticə kimi qəbul oluna bilər.\n- Yeni transferlərlə bağlı narazılığınız yoxdu?\n- Transferlər barədə geniş danışmaq olar. Bu elə mövzudu ki, danışdıqca uzanır. Qısa danışsaq, bu gün transfer məsələsinə çox həssas yanaşırıq. Oyunçu seçimində yanılmaq istəmirik. Artıq bir klub kimi bu sahədə xeyli təcrübəmiz var. İstəyirik gətirdiyimiz oyunçular həm komandaya kömək etsinlər, həm də klubun strategiyasına uyğun hərəkət edək. Ona görə yeni oyunçu gətirəndə tələsik qərar vermirik.\n- Yeni dəvət etdiyiniz futbolçular komandaya uyğunlaşıblar?\n- Yeni futbolçunun komandaya uyğunlaşması istər-istəməz müəyyən vaxt aparır. Təlim-məşq toplanışını təhlil edərkən görürük ki, kollektivə qoşulan yeni oyunçular fərdi şəkildə özlərini yaxşı tərəfdən göstərməyi bacarıblar. Amma komandaya tam uyğunlaşmadıqlarına görə bu proses müəyyən vaxt aparacaq.\n- Tiflis toplanışında komandaya qoşulan İlqar Ələkbərov və Mixeil Ergemlidze barədə nə düşünürsüz, onları bəyəndiz?\n- Hər ikisi cavan və perspektivli oyunçulardı. Xoş olan odu ki, hər iki futbolçu əllərinə düşən imkandan maksimum yararlanmağa çalışır. Qazandıqları şansı boşa vermək istəmirlər. İkisi də gələcəkdə yaxşı futbolçu ola bilərlər. Sadəcə, öz üzərlərində işləməyə davam etməlidilər.\n- Mövsümlərarası fasilədə Bəhlul Mustafazadənin “Əl-Əyn”ə keçəcəyi gözlənilsə də, son anda transfer reallaşmadı. Bu keçidin baş tutmaması nə ilə bağlıdı?\n- Fikrimcə, bu məsələ haqda danışılası çox şey yoxdu. Bildiyim qədər Bəhlul özü mətbuata yetərincə geniş açıqlama və ətraflı məlumat verib. Onun söylədiklərinə əlavə ediləsi bir şey qalmayıb.\n- Onun boşluğunu doldura biləcəksiz?\n- Futbolda bir oyunçunun getməsi və yerinə başqasının gəlməsi normal və qaçılmaz haldı. Bu gün yalnız irəli baxıb, komandamıza xeyir verə biləcək futbolçuları sıralarımıza qatmağa çalışmalıyıq.\n- “Sabah” premyer-liqaya neçə faiz hazırdı?\n- Premyer-liqa uzunmüddətli və bir çox klubun iştirak etdiyi yarışdı. Burda nəticə qazanmaq üçün tək bizim neçə faiz hazır olmağımız kifayət etmir. Digər klublardan daha çox hazır olmağımız, oyunlarda daha istəkli və əzmkar mübarizə aparmağımız, üstəlik, zədələrsiz irəliləməyimiz önəmlidi. Düşünürəm ki, komanda kimi daha çox çalışmalı, daha yaxşı olmalıyıq.\n- Bu il üçün hədəfiniz nə olacaq?\n- Qısamüddətli götürsək, hədəfimiz “Sabah”ın UEFA-nın klub turnirlərində iştirakını təmin etməkdi. Lakin məqsədimiz və bu məqsədə doğru gedərkən istəyimiz baxımlı futbol oynamaq, perspektivli gənc oyunçuları ölkə futboluna bəxş etməkdi. Bu da bizim üçün böyük önəm daşıyır.\n- Hamı ötən il “Sabah”dan uğurlu nəticə gözləsə də, əksi oldu. Eyni halın təkrarlanmaması üçün nə edəcəksiz?\n- Bir az öncə qeyd etdiyim kimi, biz sabaha baxırıq. Daha çox çalışıb, daha uğurlu olmaq üçün əlimizdən gələni edəcəyik. ("Futbol plus")


Moskvada Riyad Məmmədovun “Min bir gecə”dən dörd nağıl” silsiləsindən ikinci konsertinin premyerası olacaq - Xəbərlər | Azərbaycan Respublikası Mədəniyyət Nazirliyi\nMoskvada Riyad Məmmədovun “Min bir gecə”dən dörd nağıl” silsiləsindən ikinci konsertinin premyerası olacaq\nFevralın 29-da M.V.Lomonosov adına Moskva Dövlət Universitetinin Nəbatat bağında Riyad Məmmədov triosunun ifasında “Min bir gecə”dən dörd nağıl” silsiləsindən ikinci konsertin premyerası olacaq.\nRiyad Məmmədov və onun caz triosu bu dörd konsertdə XX əsr musiqisinin tarixindən söz açır. O, deyib: “İran şahı Şəhriyar və onun zövcəsi Şəhrizad haqqında “Min bir gecə” nağılı çərçivəyə salınmış povest prinsipi üzərində qurulub və məzmununa yeni müstəqil mətnlər daxil etməyə imkan verir. Biz silsilə konsertlərimizin təşkilində bu prinsipdən istifadə edirik. Musiqi dili ilə danışacağımız dörd nağılda bəstəkar və ifaçıların yeni musiqinin yaranması ilə bağlı hissləri, şəxsi əhvalatları və təəssüratları əks olunacaq”.\nXatırladaq ki, Riyad Məmmədov “fortepiano” ixtisası üzrə Moskva Konservatoriyasını və aspiranturasını, həmçinin musiqi nəzəriyyəsi ixtisası üzrə aspiranturanı bitirib. O, Belçika, Kanada, Fransa, Rusiya və Azərbaycanda beynəlxalq festivallara qatılıb. Teodor Kurentzisin “MusicAeterna” orkestrinin, Kanadanın “Niagara Silkway” kamera orkestrinin”, “Münchner Philharmoniker” və digər orkestrlərin müşayiəti ilə çıxış edib. R. Məmmədov həm də pedaqoji fəaliyyətlə məşğuldur. O, Azərbaycanın müasir musiqi sənətində janrların sistemləşdirilməsi üzrə elmi məqalələrin və yazıların müəllifidir.\nBazar ertəsİ, 24.02.2020 03:03


ACCA DipIFR sertifikatını kimlər və nə üçün almalıdır? Maliyyə üzrə mütəxəssis Orxan Talıbzadə ilə MÜSAHİBƏ\n18:25 20-10-2021 18\nSon zamanlar Azərbaycanda mühasiblərin və maliyyə ekspertlərinin Beynəlxalq Maliyyə Hesabatları Standartlarını (BMHS - IFRS) bilmələrinə tələbat artır. Beləliklə, maliyyə sahəsinə aid vəzifələrə müraciət edən namizədlərdən bir neçə ACCA və digər beynəlxalq sertifikatlar tələb olunur.\nIFRS biliklərini təsdiqləyən bir çox yerli və xarici sertifikatların arasında öz nüfuzu ilə seçilən və əldə olunması olduqca vacib dərəcələrdən sayılan DipIFR diplomudur. Bu diplomun nə əhəmiyyət kəsb etdiyini, ölkəmizdə nə üçün bu qədər tələb olunmasını və onu əldə etməyin yollarını maliyyə mütəxəssisi və Azərbaycanın məşhur ACCA təlimçilərindən biri - Talıbzadə Orxan ilə müzakirə edəcəyik.\n- Orxan, bir ekspert kimi maliyyə sahəsində və xüsusi ilə ACCA sertifikatı əldə etməyə hazırlaşan şəxslər arasında kifayət qədər tanınırsınız və yüksək ehtimal təqdimata ehtiyacınız yoxdur. Lakin oxuyucularımızın maraq dairəsi çox genişdir və bura başqa fəaliyyət sahələrində çalışan şəxslər də daxildir. Bu səbəbdən sizdən xahiş edirik ki, oxuyucularımıza özünüz barədə qısa məlumat verəsiniz.\n- İlk öncə maliyyə sahəsi ilə bağlı məlumatları xalqımıza çatdırdığınız üçün və məni bu sahə üzrə ekspert kimi müsahibəyə dəvət etdiyiniz üçün təşəkkür edirəm. Düşünürəm ki, söhbətimiz həm maliyyə sahəsində, həm də digər sahələrdə çalışan oxuyucularınıza həm maraqlı, həm də faydalı olacaq.\nÖzüm haqqında onu deyə bilərəm ki, uzun müddətdir maliyyə məsləhətçisi vəzifəsində çalışıram və bu sahədə kifayət qədər təcrübəm var. Bir vaxtlar kiçik maliyyə məsləhətçisi olaraq çalışmağa başladığım şirkətdə artıq baş mütəxəsis vəzifəsinə yükəlmişəm.\nGördüyüm işlər əsasən yerli və xarici şirkətlər üçün xarici auditlərin aparılması, şirkətlərə IFRS-in tətbiqində məsləhət xidmətlərinin göstərilməsi, maliyyə proqnozlarının və modellərinin tərtib edilməsi, bizneslərin və xalis aktivlərin IVS-ə (Beynəlxalq Qiymətləndirmə Standartlarına) uyğun qiymətləndirilməsi, fəaliyyətə yeni başlayan və ya yeni sərmayə cəlb etmək istəyən mövcud müəssisələr üçün biznes planların hazırlanması və yazılması, investorlar üçün biznesin maliyyə-iqtisadi təhlilinin keçirilməsi və digər işlərdir.\nBundan əlavə, hazırda ölkənin müxtəlif aparıcı kurslarında təlim keçirəm. Hazırda tədris təcrübəmi “Bridge Academy”də davam etdirirəm, lakin onu da qeyd edim ki, “STIMUL Education & Consulting”, “Barattson”un “TapÖyrən” platforması və digər kurslarla da əməkdaşlıq etmişəm və etməyə davam edirəm.\n- Orxan, tələbələrinizə tədris etdiyiniz maliyyə dərsləri barədə məlumat verə bilərsiniz?\n- Əlbəttə, əsasən ACCA və IFRS üzrə ixtisaslaşmışam. Hazırda maliyyə uçotu (FA -F3), maliyyə hesabatlığı (FR - F7), DipIFR, idarəetmə uçotu (MA - F2), performans idarəçiliyi (PM - F5) və digər ACCA fənlərinin tədrisi ilə məşğulam.\n- Orxan, son olaraq özünüz barədə deyə bilərsiniz ki, bu sahədə inkişaf etməyinizdə kimlərin rolu olub?\n- Düşünürəm ki, mənim bugünkü nəticələrimi əldə etməkdə ətrafımda olan bir çox insanın köməyi olub və onların hər birinə təşəkkür edirəm. İlk növbədə məni bu sahəyə yönləndirdikləri üçün valideynlərimə, daha sonra ölkənin tanınmış maliyyə mütəxəssislərindən biri olan Davud Məmmədova, eləcə də, keçmiş həmkarım və dostum Simnar Paşazadəyə dərin minnətdarlığımı bildirirəm.\n- Özünüz haqqında belə ətraflı məlumat verdiyiniz üçün təşəkkürlər, Orxan. Ölkəmizdə sizin kimi, Davud və Simnar müəllim kimi mütəxəssislərin olması sevindirici haldır. Gəlin artıq müsahibəmizin mahiyyətinə keçək. Yəqin özünüz də müşahidə etmisiniz ki, son bir neçə il ərzində Azərbaycanda DipIFR imtahanlarına tələbat kəskin şəkildə artıb. Sizcə bunun səbəbi nədir?\n- Fikrimcə bunun bir neçə səbəbi var. Ən əsas səbəbi odur ki, 2019-cu ildə Azərbaycan Rusiyanın standartlarına əsasən hazırlanmış yerli mühasibat uçotu standartlarını (Vergi qanunvericiliyi ilə səf salmayaq ) ləğv edərək, onların əvəzinə Beynəlxalq Maliyyə Hesabatları Standartlarının bütün ölkə üzrə tətbiqinə başladı. Bu səbəbdən 2019-cu ildən etibarən IFRS-i bilən mütəxəssislərə ehtiyac kəskin şəkildə artıb. Bu bilikləri yüksək səviyyədə yoxlayan imtahanlardan biri DipIFR imtahanı olduğundan bu imtahana maraq olduqca yüksəkdir.\nDigər səbəb - ölkədə beynəlxalq sertifikatlara və akkreditasiyaya tələbatın kifayət qədər yüksək olmasıdır. Nə Rusiyada, nə də digər MDB ölkələrində belə bir tendensiya yoxdur. Belə tendensiya qismən olkədə vətəndaşların özlərini inkişaf etdirməsi və böyük uğurlar əldə etmək üçün çalışmalarından irəli gəlir, qismən isə məşğulluq uğrunda yüksək rəqabətdən qaynaqlanır. Rəqabət yüksək olduğundan, şirkətlər özlərinə namizədlər arasından ən yaxşı və savadlı işçini seçməyə çalışır, işçilər isə tələblərə uyğun gəlmək üçün özlərini inkişaf etdirməli olurlar. Bu da beynəlxalq sertifikatlara olan tələbi artırır.\nBundan əlavə, ACCA imtahanları verməyə başlayan şəxslərin əksəriyyəti işlədikləri müəssisələrdən tələb olunan imtahanları verməklə kifayətlənir və ACCA üzvü olmaq üçün tələb olunan bütün imtahanları vermirlər. Yolu yarıda saxlamamaq üçün bu insanlar əksər hallarda DipIFR imtahanı verib diplom əldə etdikdən sonra dayanmağa qərar verirlər.\nDüşünürəm ki, dediyim bu üç hal DipIFR imtahanının belə populyar olmasının əsas səbəblərindəndir.\n- Orxan dediyinizə görə ACCA imtahanlarının ölkədə populyarlaşmasına təkan verən əsas səbəblərdən biri də 2019-cu ildə Azərbaycanın IFRS-i qəbul etməsi oldu. Bəs Azərbaycan tərəfindən bu addımın atılmasının əsas səbəbi nədir?\n- IFRS-in bir çox üstünlükləri var. İlk növbədə bunun əsas səbəbi IFRS-ə keçməyin milli standartları hazırlayıb saxlamaqdan daha az xərc tələb etməsidir ki, bu da Azərbaycan büdcəsinə düşən yükü bir qədər azaltmış olur.\nDigər səbəb IFRS-in bütün dünya tərəfindən qəbul edilməsi və bu standartlara uyğun hazırlanan maliyyə hesabatlarının dünyanın hər tərəfində oxunub anlaşılmasına və digər şirkətlərlə müqayisə olunmasına kömək edir. Qısaca, Azərbaycan şirkətlərinin maliyyə hesabatlarının dünyada şəffaflığını artırır, bu da ölkəyə daha çox xarici investisiya cəlb etməyə kömək edir. Ümumiyyətlə xarici investorlar IFRS əsasında hazırlanmış hesabatlara daha çox üstünlük verirlər, nəinki ölkənin yerli standartlarına uyğun hazırlanan sənədlərə.\nSon olaraq vurğulamaq istərdim ki, yerli standartlara nisbətən beynəlxalq standartlar daha yüksək səviyyədə hazırlanır, daha keyfiyyətli və dəqiq maliyyə hesabatlarının yaradılmasına kömək olur. Fikrimcə bütün bu sadaladığım səbəblər ölkəmizin beynəlxalq standartlardan istifadəyə keçməsinə səbəb olub. Bu keçid ölkəmizin dayanmadan inkişaf etdiyinin göstəricisidir.\n- Orxan, mümkündürsə bizə DipIFR haqqında daha ətraflı məlumat verərdin.\n- DipIFR, Diploma in IFRS, yəni BMHS-də diplom sözlərindən yaranmışdır. Bu diplom sizə IFRS üzrə biliklərinizi və bacarıqlarınızı yoxlayan imtahanı keçdikdən sonra verilir. Bu imtahan sizin nəinki nəzəri, həmçinin praktiki biliklərinizi də yoxlayır.\n- Sizin dediklərinizdən aydın olur ki, bu imtahan sırf IFRS ilə bağlıdır. Həmin imtahanı vermək kimin üçün faydalı sayılar? Bütün maliyyəçilər bu imtahanı verməlidirmi?\n- Qısa desək, bu imtahanı məhz IFRS üzrə mütəxəssis olduğunu göstərmək istəyən şəxslər verə bilər. Bu şəxslərə əsasən mühasiblər və auditorlar aiddir. Lakin bu o demək deyil ki, digərləri üçün bu imtahan faydasızdır. Maliyyə sahəsində çalışan, beynəlxalq standartlardan istifadə edən və bu standartlar üzrə biliklərini artırmaq istəyən hər bir şəxs bu imtahanı verə bilər. IFRS əsaslanan DipIFR kimi yüksək keyfiyyətli imtahan demək olar ki, yoxdur. Misal üçün SBR imtahanının adını çəkmək olar, lakin bu imtahanı vermək üçün ACCA Fundamental dərəcəli doqquz imtahandan keçmək lazımdır. Doqquz imtahan vermək istəməyən hər bir kəs isə məhz DipIFR imtahanına girə bilər. Ona görə demək olar ki, bizim ölkədə bu imtahan kimi IFRS biliklərini yoxlayan başqa imtahan yoxdur.\n- Orxan, sizin dediklərinizdən belə nəticəyə gəlirik ki, SBR imtahanından fərqli olaraq DipIFR imtahanına girmək üçün heç bir tələb yoxdur və istənilən şəxs bu imtahanda qeydiyyatdan keçə bilər. Bu həqiqətən də belədir, yoxsa bunun üçün müəyyən şərtlər var?\n- Əslində bəli, imtahana yazılmaq üçün bəzi minimal tələblər var. Lakin fikrimcə maliyyə sahəsində kifayət qədər təcrübəsi olan şəxslərin əksəriyyəti bu şərtlərdən ən az birini ödəyəcək və imtahana yazıla biləcək.\nSiz soruşa bilərsiniz ki, bəs bu hansı şərtlərdir? Ona görə gəlin hər bir şərtə detallı baxaq. Beləliklə, DipIFR imtahanında iştirak etmək üçün namizədlər aşağıda sadalanan dörd şərtdən ən az birini yerinə yetirməlidir:\nBirinci şərt: ACCA-yin “Aplied skills” səviyyəli imtahanlardan, yəni, F1-BT (Business and Technology), F2-MA (Managerial Accounting), F3-FA (Financial Accounting) və həmçinin F4-LW (Corporate and Business Law) imtahanlarından keçməlisiniz. Və ya bu imtahanlardan azad olma hüququnuz olmalıdır. Bu hüquq sizə adıçəkilən bu fənlərdən təhsil aldığınız universitetdə imtahan vermisinizsə şamil olunur. Adətən mühasibatlıq və audit sahəsində oxuyan tələbələr F1-F4 imtahanlarından azad olma hüququ qazanırlar. Digər maliyyə yönümlü sahələr isə F1-F3 imtahanlarından uğurla keçdikdən sonra bu hüququ əldə edə bilərlər. Onu da bildirim ki, bu imtahanlar Ondemand CBE (Computer Based Exam) sayılır. Bu o deməkdir ki, onlar komputer üzərindən keçirilir və onları istənilən zaman vermək olar. Məsələn, Azərbaycanda DİM bu imtahanları keçirir.\nBirinci şərtin digər tələbi də odur ki, yuxarıda sözügedən imtahanları keçməkdən əlavə namizədlər müvafiq sahədə ən az iki il iş təcrübəsinə sahib olmalıdırlar. Müvafiq sahə dedikdə əsasən mühasibatlıq və ya audit sahəsi nəzərdə tutulur, lakin digər maliyyə sahələrində iş təcrübəsinin olması da əsas sayıla bilər. DipIFR imtahanı vermək istəyənlərin əksəriyyəti bu tələbi asanlıqla keçəcəklər.\nİkinci şərt: ACCA CertIFR imtahanını keçmək və bu imtahan üzrə sertifikata sahib olmaqdır. CertIFR - Certificate of IFRS sözlərindən əmələ gəlmişdir. DipIFR-ın daha sadə formasıdır. Bu imtahanda siz ümumilikdə beynəlxalq standartlarla tanış olursunuz. İmtahanı ACCA saytından qeydiyyatdan keçməklə “online” şəkildə vermək olar. Bütün hazırlıq materialları ACCA saytında imtahana yazıldıqdan sonra sizin üçün aktiv olacaq. İmtahan bir saat müddətində davam edir və ancaq test suallarından ibarət olur. Mənə elə gəlir ki, bu imtahanı vermək birinci şərtdə qeyd etdiyimiz iki saat davam edən və daha qəliz olan F1-F4 imtahanlarını verməkdən daha asandır. CertIFR imtahanını verməkdən əlavə, namizəd 1-ci şərtdə olduğu kimi müvafiq sahədə iki il iş təcrübəsinə sahib olmalıdır.\nÜçüncü şərt ilk iki şərt kimi namizəddən heç bir əlavə imtahan verməyi tələb etmir, lakin artıq müvafiq sahədə ən az üç il iş təcrübəsinə sahib olmaq lazım gəlir.\n4-cü şərt isə sizdən iş təcrübəsi tələb etmir, lakin buna baxmayaraq, mən deyərdim ki, bu ən qəliz şərtlərdən biridir. Sizdən iş təcrübəsi tələb olunmasa da, “ACCA affiliate” olmaq tələb olunur, bu isə “ACCA member” yolunda olan 13 imtahanın hamısını uğurla keçməyi tələb edir. Adətən 13 imtahanın hamısını bitirmiş şəxs artıq DipIFR imtahanına yox, etika imtahanına girib PER şərtlərini yerinə yetirib “ACCA member” olmağı düşünür. Buna görə də əksər hallarda bu bəndə uyğun gələn şəxslər DipIFR imtahanına girmirlər.\nBir daha vurğulayım ki, DipIFR imtahanına yazılmaq üçün yuxarıdakı şərtlərdən ən az 1-nə uyğun olmaq lazımdır.\n- DipIFR imtahanını verməyin belə asan olmadığını görürük. Bizə deyə bilərsiniz ki, dimplomdan başqa bu imtahana müraciət edənlər daha nə əldə edəcəklər? Bu qədər əziyyət çəkmək təkcə diploma görədir?\n- Bu imtahanın əsas nəticəsi diplomdur və eyni zamanda siz IFRS üzrə mütəxəssis olmanızı dünya səviyyəsində təsdiqləmiş olacaqsız. Lakin onu vurğulayım ki, bu imtahana hazırlıq zamanı namizədlər IFRS standartlarının quruluşunu və onların tətbiqini daha dərindən öyrənmiş olacaqlar. Gəlin namizədlərin nə öyrənəcəyinə dair bir neçə nümunəyə nəzər salaq:\nNamizədlər IFRS-in əsaslandığı prinsipləri, bu prinsiplərin nə üçün lazım olmasını və beynəlxalq standartların hər bir bəndinin hansı prinsiplərə əsaslanmasını daha yaxşı başa düşəcəklər. Dünyada standartların yaradılmasının əsas 2 növü var, prinsiplərə əsaslanaraq və ya qayda formasında. IFRS bildiyiniz kimi prinsiplərə əsaslanaraq yaradılır və DipIFR imtahanında siz bu prinsipləri daha yaxşı anlamış olacaqsınız və onların qanun formasında hazırlanma üsulundan nə ilə fərqləndiyini başa düşmüş olacaqsınız.\nMaliyyə uçotu və ya maliyyə hesabatlarının hazırlanması zamanı hansı standartın, harada və necə tətbiq edilməsini daha yaxşı başa düşəcəklər.\nİstifadə olunmuş standartlar ilə bağlı əlavə qeydlərin necə hazırlanması qaydasını öyrənəcəklər.\nKonsolidə olunmuş maliyyə hesabatlarını necə hazırlamaq lazım gəldiyini və digər bu tip məqamları öyrənmiş olacaqlar.\n- Orxan, gəlin bir az imtahanın özündən, strukturundan danışaq. İmtahana qatılan namizədləri imtahanda nə gözləyir?\nGəlin imtahanın müddətindən başlayaq. İmtahan 3 saat 15 dəqiqə davam edir. Sözügedən 15 dəqiqədə məsləhət görürəm ki, iştirakçılar sualların üzərindən keçib nə etməli olduqları barədə ilkin təsəvvür formalaşdırsınlar. Bunun üstünlüyü ondadır ki, iştirakçı cavablarını bildiyi və ona asan olan sualları müəyyən edib ilk növbədə cavablandıra, zəif bildiyi sualları isə ən sona saxlaya bilər.\nYerdə qalan 3 saat ərzində iştirakçı gərək 4 sualı cavablasın. Bu 4 sual öz növbəsində 2 qrupa bölünüb. A seksiyası və B seksiyası. A seksiyası 25 bal verən 1 sualdan ibarətdir. Bu seksiyadakı sual əsasən konsolidasiya mövzusu ilə bağlı olur. İştirakçıdan konsolidə olunmuş maliyyə hesabatlarının hazırlanması və ya mövcud konsolidə olunmuş hesabatlardakı səhvlərin düzəldilməsi və ya Qudvilin valyuta kurslarında dəyişiklikləri nəzərə alaraq hesablanıb tapılması tələb oluna bilər. Bu sualda hesablama digər suallar ilə müqayisədə daha çox tələb olunur.\nB seksiyası öz növbəsində 3 sualdan ibarətdir. Burada da hər bir sual 25 bal verir. Yəni B seksiyası ümumilikdə iştirakçıya 75 bal verəcək. Bu seksiyada sualların əsasən hansı mövzulardan düşmə ehtimalına gəldikdə isə, Konsolidasiya ilə bağlı standartlardan başqa bütün digər standartlar bu bölmədə ola bilər. Əlbətdəki IFRS 9, IFRS 15, IFRS 16 və digər bu tip əhəmiyyətli standartların düşmə ehtimalı daha çoxdur.\nAdətən B seksiyasının birinci sualı bu formada olur: Hər hansı tranzaksiyanın uçotunun necə aparılması barədə şirkətin rəhbərliyi və ya mühasibi öz düşüncəsini bildirir və hansı faktorlara görə uçotun məhz onlar dediyi kimi aparılmalı olduğunu vurğulayır. İştirakçıya isə sual verilir ki, rəhbərliyin dediyi həll yolu düzgündürmü? İştirakçı ya rəhbərliyin dediyi yol ilə razılaşmalı ya da onun səhv olduğunu bildirməlidir və öz fikrini əsaslandırmalıdır ki, nə üçün bu formada düşünür.\nƏgər iştirakçı menecerlərin dediyi üsulun yanlış olduğunu vurğulayırsa, o zaman düzgün üsulun necə olduğunu da göstərmək lazımdır. Adətən bu sualda bəzi sadə riyazi hesablamalar olur.\n2-ci sual adətən hər hansı standarta əsaslanır və məhz o standartın biliyini detallı yoxlayır. Əksər hallarda IFRS 9 Financial Instruments, IFRS 16 Lease, IFRS 15 Revenue, IAS 19 Employee benefits kimi qəliz standartlar soruşulur.\n3-cü sualda sizə bir neçə fərqli situasiyalar verilir ki, bunların hər biri ayrı-ayrı standartlara aid olur. İştirakçı qərar verməlidir ki, hansı situasiyaya hansı standart aiddir və o standartı bu situasiyada necə tətbiq etmək lazımdır. Bu sualda adətən hesablama olmur. İştirakçı öz fikrini yazılı şəkildə ifadə etməlidir.\nBu baxdığımız 4 sual əslində bir neçə 3-5 subsuallara bölünür və hər bir sual ayrıca qiymətləndirilir. Yəni əgər sual sizə ümumilikdə 25 bal verirsə, bu bal subsualların qəlizliyi nəzərə alınaraq onlar arasında bölüşdürülür. Misal üçün 25 ballı sual 3 subsualdan ibarətdir, 1 subsual 10 bal, 2-ci subsual 8 bal, 3-cü sub sual isə 5 bal verə bilər. Yerdə qalan 2 bal yazının səliqəsinə, fikrin aydın izah edilməsinə əsasən verilir. Onu da vurğulayım ki, bəzi hallarda bu subsuallar bir-birindən asılı ola bilər, yəni bir suala cavab vermək üçün öncə ondan əvvəl gələn suala cavab vermək lazımdır.\nHəmçinin, bu 4 sualların subsuallarının biri adətən etika ilə bağlı olur ki, burada rəhbərlik mühasibə maliyyə hesabatlarını onların maraqlarına uyğun formada dəyişdirilməsi üçün təzyiq göstərir, siz mühasib olaraq bu halda nə etməli olduğunuzu qeyd etməlisiniz.\n- İmtahan olduqca çətin görünür. Keçmək üçün ümumilikdə neçə bal toplamaq lazımdır?\n- İstənilən ACCA imtahanından keçmək üçün ən az 50 bal toplamalısınız.\n- Orxan, imtahanda uğurlu nəticə əldə etmək üçün nə etmək lazımdır? Sualları necə cavablandırmaq lazımdır?\nİlk növbədə gəlin imtahanda sualları necə cavablandırmalıyıq mövzusundan başlayaq. Əvvəla, cavab yazanda standartlardan mümkün qədər birbaşa sitatlar gətirməyi məsləhət görürəm. Misal üçün: “The cost of an item of property, plant and equipment is recognized as an asset if, and only if: it is probable that future economic benefits associated with the item will flow to the entity; and the cost of the item can be measured reliably”.\nƏlbəttə ki, standartda deyiləni öz sözlərinizlə də yaza bilərsiniz, lakin imtahanı yoxlayan şəxslər sizin standartdan lazımi məqamı sitat gətirərək öz fikrinizi sübut etməyi daha üstün tuturlar. Belə etdiyiniz təqdirdə siz cavabınıza görə öz sözləriniz ilə yazdığınızdan bir neçə bal daha çox ala bilərsiniz.\nİmtahan nəticəsinə təsir edən digər amil - imtahan zamanı vaxtın düzgün istifadə edilməsidir. İmtahanı uğurla başa vurmaq üçün öncədən hər suala düzgün vaxt ayırmaq və o vaxt bitdikdə digər sualların vaxtına keçməmək lazımdır. Hansı suala nə qədər vaxt ayrılmalı olduğunu müəyyən etmək üçün mən aşağıdakıları məsləhət görürəm:\nİmtahanda bizim maksimum 3 saat yəni 180 dəqiqə vaxtımız var. Bu 180 dəqiqə ərzində biz maksimum 100 bal toplaya bilərik. Deməli hər suala nə qədər vaxt sərf etdiyimizi müəyyən etmək üçün biz hər bir sualdan qazanacağımız ballardan istifadə edə bilərik. Bunun üçün birinci gərək 1 bal qazanmaq üçün nə qədər vaxt sərf etməli olduğunuzu müəyyən edək. Hesablamamız çox sadədir, sadəcə 180 dəqiqəni 100 bala bölürük və tapırıq ki 1 bal qazanmağa biz 1 dəqiqə 48 saniyə vaxt sərf etməliyik, yəni maksimum 2 dəqiqə.\nSonra tapdığımız 1 balın qazanılmasına düşən vaxtı hər bir subsualın balına vururuq. Misal üçün əgər subsual bizə 5 bal verirsə o zaman bunu 1.48 saniyəyə vurub tapırıq ki, biz bu 5 ballıq subsuala maksimum 9 dəqiqə vaxt sərf etməliyik. Biz bunu hər bir subsual üçün hesablamalıyıq. Mən məsləhət görürəm imtahanın əvvəlində bunu sizə verilən əlavə 15 dəqiqədən 5 dəqiqə ayırıb, hesablayıb hər bir subsualın yanında qeyd edəsiniz. Beləliklə siz o sualın həllinə gələndə ayıracağınız vaxtı bilmiş olacaqsınız.\nMən məsləhət görərdim ki, imtahanda vaxtı aşağıdakı kimi böləsiniz:\nSizə verilən 195 dəqiqə vaxtdan ilk 5 dəqiqəni yuxarıda dediyim üsulla hər bir suala düşəcək vaxtın hesablanmasına sərf edəsiniz.\nSonra 10 dəqiqə sırf bütün sualların üzərindən keçib yaxşı bildiyiniz sualları tapmağa sərf edəsiniz.\nYerdə qalan 180 dəqiqədən 60 dəqiqəni A seksiyasındakı sualın həllinə istifadə edəsiniz, çünki o qəliz və çox hesablama tələb edən sualdır. Əlbəttə ki, bu 60 dəqiqəni siz gərək imtahanda subsuallar arasında onların verdiyi bala əsasən bölüşdürəsiniz.\nQalan 120 dəqiqəni isə B seksiyasına istifadə edəsiz. Bu halda sizə B seksiyasından hər bir suala 40 dəqiqə vaxt düşmüş olacaq, bu da kifayət etməlidir. Yenə də bu 40 dəqiqələri subsualar arasında bölüşdürməyi unutmuruq. Bu hesablamaları etmək üçün imtahanın əvvəlində buna 5 dəqiqə ayırırıq.\nİmtahanda digər fikir veriləcək məqam, vaxtı mənasız yazılara sərf etməməkdir. Əgər sual sizdən misal üçün, satışı tanımağın 5 kriteriyasını soruşursa, siz yalnız 3 kriteriyanı bilirsinizsə, həcm çox görünsün deyə onları bir səhifəyə eyni fikri təkrar-təkrar yazıb doldurmayın. Çünki siz 2 cümlə də yazsanız 10 cümlə də yazsanız 1 fikir ilə bağlı imtahanı yoxlayanlar sizə eyni balı verəcəklər, çünki burada fikir yoxlanılır, yazının həcmi yox. Bir çox iştirakçılar ACCA imtahanlarını universitet imtahanları ilə səhv salıb mənasız yazılar ilə doldurur. Lakin bu yazılar onlar üçün artıq vaxt itkisinə səbəb olur, amma bal artımına təsir etmir. Fikrinizi qısa konkret yazmaqla siz digər suallar üçün vaxt qazanmış olursunuz.\nVə sonuncu məsləhətim imtahanda diqqətli olmaqdır. Sualdakı tarixlərə fikir verin, əksər hallarda tələbələr ilin ortasını soruşan sual üçün ilin sonuna olan nəticəni hesablayırlar. Bundan əlavə şirkət adlarına da fikir vermək lazımdır. Bəzən olur ki, bir şirkətə aid olan məlumatları səhvən digər şirkət üçün istifadə edirlər. Sualda nə soruşulduğu da önəmlidir, əksər hallarda iştirakçılar sualda bir məqam soruşulsa da cavabda başqa məqamlar haqqında yazırlar.\n- Orxan bəy, imtahanla bağlı belə faydalı məsləhətlər verdiyiniz üçün sizə təşəkkür edirik. Son olaraq sizdən öyrənmək istərdik ki, imtahana necə hazırlaşmaq lazımdır? İnsanlar özləri hazırlaşa bilər yoxsa repetitor yanına getməlidirlər?\n- Fikrimcə, hər bir kəs özünü hazırlaya bilər. Bunun üçün internetdə kifayət qədər məlumat var, həmçinin istər BPP istər Kaplan dərslikləri bütün məqamları olduqca aydın izah edir. Lakin əksər insanlar özlərini daimi hazırlığa məcbur edə bilmirlər, bu halda hazırlığa getmək onlara kömək ola bilər. Həmçinin müəllim yanına getmək materialı daha yaxşı başa düşməyə kömək edə bilər, çünki müəllim ümumiyyətlə materialı daha sadə dildə və tələbənin anlayacağı misallar ilə izah edir. Kurslara getməyin digər üstün tərəfi də odur ki, suallarınız yarandıqda onu müəllimdən birbaşa soruşa bilərsiniz, özünüz hazırlaşdıqda belə bir imkanınız olmayacaq.\nNecə hazırlaşmaq lazımdır? - sualına gəldikdə isə mən həmişə demişəm ki, çoxlu suallar işləmək lazımdır. Mən aşağıdakı kimi hazırlaşmağı məsləhət görərdim:\nİlk növbədə əgər kursa gedirsinizsə müəllimin dediklərindən qeydlər aparın, çünki müəllim adətən vacib olan məqamları yadda qalan formada sizə izah edir.\nSonra evdə keçilən hissəni birdə kitabdan detallı oxumaq və dərsdə götürdüyünüz qeydlərə çatışmayan əlavələri etmək. Yenə də vurğulayım ki, hər bir sözün, cümlənin mənasını detallı analiz edərək diqqətli oxumaq lazımdır. Çünki ikinci dəfə siz artıq o kitabı oxumamalısınız. Əgər siz kitabı 2-ci dəfə oxumağı planlayırsınızsa 1-ci dəfə oxumağınız mənasızdır və artıq vaxt itkisidir. Ona görə kitab yalnız bir dəfə və çox detallı şəkildə oxunmalıdır. Təkrara gəldikdə isə təkrarı məhz apardığınız qeydlərdən etməlisiniz. Çünki orada ən əsas məqamlar vurğulanıb.\nDərsliyi də oxuduqdan sonra “Revision Kit” kitablarından keçdiyiniz dərsin suallarını işləmək lazımdır. Mən məsləhət görürəm ki, mütləq dərsiliyi oxuyandan sonra həmin mövzunun testini işləyəsiniz, sualların işlənməsini başqa vaxta saxlamayın. Bu cür sual işləmək keçdiyiniz materialı daha yaxşı öyrənməkdə sizə kömək edəcək.\nMaterialın təqribən 40 %-ni mənimsədikdən sonra təkrar olaraq geri dönüb əvvəlki mövzulardakı sualları təkrar işləyin. Yəni ki, hər mövzunu oxuduqdan sonra onun suallarını işləməyə davam edirsiniz, lakin bundan əlavə geri qayıdıb keçmiş mövzuları da işləyirsiniz. Bu sizə keçmiş mövzuları unutmamaqda kömək edəcək və həmçinin sual formalarını və onları necə cavablandırmaq lazım olduğunu artıq daha yaxşı bilmiş olursunuz. İmtahanda qabağınıza oxşar suallar çıxan zaman onları tez bir zamanda cavablandıra bilərsiniz. Əgər 3-cü dəfə də təkrar işləməyə vaxtınız qalsa bunu etməyin, testləri bir dəfə tam təkrar etdikdən sonra digər kitabın testlərinə keçin. Yəni əgər siz BPP kitabı ilə hazırlaşırsınızsa o zaman BPP suallarını 2 dəfə işlədikdən sonra “Kaplan” kitabının suallarını işləməyə keçin.\nTəxminən imtahana 3 həftə qalmış keçmiş imtahan suallarını işləməyə başlayın. Buna biz “Past papers” deyirik. Bu sualları və onların cavablarını ACCA saytından tapa bilərsiniz. Adətən sualların bəziləri keçmiş imtahan suallarına bənzər salınır.\nƏksər hallarda sualların və cavabların böyük olduğunu nəzərə alsaq, hazırlaşanlar sadəcə olaraq sualları və cavabları oxuyurlar. Belə etmək olmaz, mütləqdir ki, siz sualları özünüz işləməyə çalışasınız.\nDipIFR imtahanına özünüz hazırlaşacaqsınızsa bu imtahana minimum 2-3 ay ayırmaq lazımdır. Kurslar adətən bu imtahana 4-6 ay vaxt ayırır.\nOrxan, bizə ayırdığınız zamana və suallarımıza ətraflı cavab verdiyinizə görə sizə təşəkkür edirik. DipIFR imtahanı vermək və ya beynəlxalq standartlara uyğun sertifikat almaq istəyən tələbələr və ya maliyyə və mühasibat sahəsində çalışan oxucularımız üçün bu müsahibənin çox faydalı olacağını düşünürük.


Noyabrın 27-də elan olunmuş ümumi müsahibələrin keçirilmə qrafiki müəyyən edilib.\nDövlət İmtahan Mərkəzindən (DİM) AZƏRTAC-a bildirilib ki, elan üzrə 8 dövlət orqanında mövcud olan 65 vakant vəzifə ümumi müsahibəyə çıxarılıb. Ümumilikdə 174 namizəd müsahibələrdə iştirak etmək üçün qeydiyyatdan keçib.\nMüsahibələrin yanvarın 18-dən 31-dək keçirilməsi planlaşdırılır. Müsahibədə iştirak üçün qeydiyyatdan keçmiş namizədlər müsahibənin vaxtı və yeri haqqında daha ətraflı məlumatı DİM-in saytından əldə edə bilərlər.\nMüsahibələrin təşkili və keçirilməsi üçün DİM və dövlət orqanları tərəfindən kifayət qədər vəsait və resurslar sərf olunur. Namizədlərin müsahibədə iştirak etməmələri üzrlü hal kimi qəbul edilmir, onların məsuliyyətsizliyi kimi xarakterizə edilir və belə hallar DİM-in məlumat bazasında qeydiyyata alınır.


Təhsil Naziri – Qafqaz Xəbər Agentliyi – qafqaznews.az\nBu gün Azərbaycanda 84.088 şagird üçün “Son zəng” çalınır\nJune 14, 2017 11:20 qafqazarxiv\nBu il Azərbaycanda XI sinifləri 84 088 nəfər şagird bitirir. Təhsil Nazirliyinin mətbuat xidmətindən Oxu.Az-a verilən məlumata görə, 2016-2017-ci tədris ilində respublikanın ümumtəhsil məktəblərinin IX siniflərini Ətraflı →\nBulvar bu gün polis nəzarətində olacaq\nJune 14, 2017 11:06 qafqazarxiv\nBu gün Azərbaycanda 2016/2017-ci dərs ili başa çatır. Təhsil naziri Mikayıl Cabbarovun imzaladığı əmrə əsasən, “Son zəng” tədbiri iyunun 14-də yalnız ümumi təhsil müəssisələrinin ərazisində Ətraflı →\nJune 14, 2017 10:10 qafqazarxiv\nBu gün Azərbaycanda 2016/2017-ci dərs ili başa çatır. Oxu.Az xəbər verir ki, Təhsil naziri Mikayıl Cabbarovun imzaladığı əmrə əsasən, “Son zəng” tədbiri iyunun 14-də yalnız Ətraflı →\nABŞ-ın yeni təhsil nazirinin adı məlum olub\nNovember 24, 2016 09:54 Admin\nABŞ-ın yeni seçilmiş prezidenti Donald Tramp ölkənin təhsil naziri vəzifəsinə Betsi Devosu təyin etmək qərarına gəlib Bu barədə yeni Amerika liderinin keçid komandası məlumat yayıb. Ətraflı →\nPortuqaliyalı naziri Rio-de-Janeyroda qarət ediblər\nAugust 8, 2016 16:47 August 8, 2016 16:47 Admin\nPortuqaliyanın təhsil naziri Tiaqo Brandao Rodriges Rio-de-Janeyro küçələrində qarət edilib. “Report” RİA “Novosti”yə istinadən xəbər verir ki, oğru dərhal yaxalanıb. Nazir Rio-de-Janeyroya Portuqaliya nümayəndə heyətinin Ətraflı →\nAli məktəblərə yeni status verilir\nMay 24, 2016 13:08 Admin\n“Yaxın gələcəkdə aparıcı ali təhsil müəssisələrinə tədqiqat universitetləri statusunun verilməsi nəzərdə tutulur”. Qafqaznews.az Trend-ə istinadən bildirir ki, bunu təhsil nazirinin müavini Ceyhun Bayramov Təhsil Nazirliyinin Ətraflı →\nKeçmiş nazir: “TQDK-nın ləğvini alqışlayıram”\nApril 12, 2016 18:56 Admin\nTələbə Qəbulu Üzrə Dövlət Komisiyasının ləğv edilməsini alqışlayıram Qafqaznews.az bildiir ki, bunu aznews.az-a açıqlamasında sabiq Təhsil naziri Firuddin Cəlilov deyib. Onun sözlərinə görə, qurumun ləğvi Ətraflı →\nBu rektordan yenə şikayət var – bütün qanunları tapdayıb\nJanuary 4, 2016 18:15 Admin\nRedaksiyamıza Azərbaycan Texnologiya Universitetinin rektoru Akif Süleymanov haqda ilginc faktların və ittihamların yer aldığı daha bir material göndərilib. Qafqaznews.az Dia.az-a istinadən həmin məlumatı bəzi ixtisarlarla Ətraflı →\nNazir Misir Mərdanovun xalası oğlunu işdən çıxardı\nSeptember 4, 2014 15:08 September 4, 2014 15:09 Admin\nGimnaziyadan verilən məlumata görə, Novruz Dəmirov iki gündür işdən çıxarılıb\nTürk liseyləri yeni adla fəaliyyətə başladı\nSeptember 4, 2014 13:07 Admin\n“Çağ Öyrətim İşlətmələri”nə daxil olan məktəblərin fəaliyyəti bərpa olunub


Asim Xudiyev Kosovoya gedir » Football-plus.az\n26 mar 12:50olke\nBeynəlxalq dərəcəli hakim-inspektor Asim Xudiyev 21 yaşadək futbolçulardan ibarət komandalar arasında Avropa çempionatının seçmə mərhələ oyununa təyinat alıb. AFFA-nın saytında yer alan xəbərə görə, həmyerlimiz Kosovoda iş başında olacaq. Xudiyev martın 27-də keçiriləcək Kosovo – Almaniya oyununda hakimlər briqadasının işini qiymətləndirəcək. Qeyd edək ki, bu komandalar AÇ-nin seçmə mərhələsində Rəşad Sadıqovun rəhbərlik etdiyi yığmamızla eyni qrupda mübarizə aparırlar.\nAsim Xudiyev Avroliqa oyununa təyinat aldı Asim Xudiyev “Fənərbaxça”nın oyununda Asim Xudiyev Kutaisidəki oyuna təyinat aldı Əli Hüseynov kimə daha çox güvənib? Asim Xudiyev UEFA seminarında


Ana səhifə » Xəbər lenti\t» ICESCO təhsil sahəsində ilk hakaton keçirib\nICESCO təhsil sahəsində ilk hakaton keçirib\nİslam Dünyası Elm, Təhsil və Mədəniyyət Təşkilatı (ICESCO) Beynəlxalq Təhsil Hakatonu Tərəfdaşları Proqramı çərçivəsində üzv ölkələrin tələbələri arasında təhsil sahəsində ilk hakaton keçirib.\nTəşkilatın baş qərargahında AZƏRTAC-a bildiriblər ki, hakatonda 60 ölkədən 100 iştirakçı 40 beynəlxalq ekspertin nəzarəti altında 18 layihə hazırlayaraq təqdim edib. Layihələr 5 mövzu – qadınlar və qızlar arasında savadsızlığın aradan qaldırılması, təhsildə inteqrasiya və gender bərabərliyi, effektiv və sistematik tədris, tədris planlarının hazırlanmasını və təhsil müəssisələrinə yardım, dayanıqlı inkişaf naminə təhsil və qlobal vətəndaşlıq üzrə hazırlanıb.\nBeynəlxalq təhsil hakatonu mayın 21-dən 23-dək davam edib və 5 iştirakçı qrupunun layihəsi qalib elan olunub. ICESCO-dan bildiriblər ki, tədbirdən əsas məqsəd təhsilin müasir standartlara uyğun təşkili, habelə gənclərin innovasiyalar, o cümlədən süni intellektin tətbiqi üzrə vərdişlərinin formalaşdırılması olub.


Bakı Dövlət Universitetinin doktoru Qulu Məhərrəmli\nBakı Dövlət Universitetinin doktoru hesab edir ki, plüralizmin bərpası üçün bir müstəqil televiziyanın yayımı bəs edər\nBakı Dövlət Universitetinin doktoru Qulu Məhərrəmli Amerikanın Səsi radiosuna müsahibəsində Azərbaycanda televiziyalarda fikir müxtəlifliyinin olmadığını bildirib. Alternativ informasiya təminatında qərb radioları və internet media mühüm rol oynayır.\nQulu Məhərrəmli ilə müsahibə\nOnun sözlərinə görə, qanunvericilikdə televiziyalarda plüralizmin təmin edilməsi əsas faktorlardan biri kimi göstərilir. “Amma bu, reallıqda öz əksini tapmır. Kiçik istisnalarla demək olar ki, Azərbaycan televiziya məkanı bir səslidir. Bunun səbəbi televiziyaların yayım və proqram siyasətlərində müstəqil olmamasıdır. Televiziyaların azadlığı yoxdur”.\nEkspertin fikrincə, televiziyaların sifarişlə işləməsi tamaşaçı marağını da azaldır. “Plüralizm məişət verilişlərində, təhsillə bağlı proqramlarda var. Ancaq, siyasi və xəbər proqramlarında plüralizmi demək olar ki, yoxdur”.\nO Azərbaycan televiziyalarının qərb standartlarına uyğun olmadığını və şərq avtoritar rejimlərin standartlarından isə irəlidə olduğunu düşünür. “Azərbaycan qərbə inteqrasiya yolunu tutubsa, dünyanın aparıcı qurumlarının üzvüdürsə, bu qurumlar qarşısında öhdəliklər götürübsə, medianın azadlığı öndə olmalıdır. Yazılı mediada fikir azadlığı kifayət qədər var. Prezident, nazirlər, oliqarxlar yazılı mediada kifayət qədər sərt tənqid edilir. Amma, televiziyalarda bunu görmək mümkün deyil. Hətta sosial problemlərin tənqidində belə bir qorxu var”.\nCənab Məhərrəmlinin dediyinə görə, yazılı media cəmiyyətə 2 faiz belə təsir gücünə malik deyil. “Televiziyaların da təsiri və əhatə dairəsi sürətlə azalmaqdadır. Son məlumatlara görə, Azərbaycanda hər 100 nəfərdən 18-22 nəfəri yerli televiziyalara baxır. Qalan insanlar peyk antenaları, kabel televiziyaları vasitəsi ilə xarici televiziyaları seyr edir. Əhali əsasən Türkiyə və Rusiya televiziyalarına baxır. Türkiyə televiziyalarının seyrçiləri bu kanallarda nümayiş etdirilən serialların hesabına sürətlə artmaqdadır”.\nEkspert hesab edir ki, “Amerikanın Səsi”, “Azadlıq” və BBC radioları bir qayda olaraq Azərbaycanda media mühitinin formalaşmasına təsir edib. “Xəbər standartları, xəbər dəyərləri, məlumatı dürüst çatdırmaqla bağlı “Amerikanın Səsi”, “Azadlıq” və BBC radioları uzun müddət nümunə rolunu oynayıb. Bu gün də həmin radioların yayımı yerli tezliklərdən çıxarılsa da, onların saytları yerli media üçün kompas rolunu oynayır”.\nCənab Məhərrəmlinin fikrincə, regionlarda internetin sürətinin zəif olması qərb radiolarına və yerli internet teleradiolara qulaq asmağı və seyr etməyi çətinləşdirir.\nO hesab edir ki, Azərbaycanda televiziya mühitində plüralizmi bərpa etmə üçün bir müstəqil televiziyanın yaradılması bəs edər. “İndi internet televiziyaları var. Onların peyk və ya kabel televiziyaları vasitəsi ilə yayımını təmin etmək lazımdır. Məhz, bu alternativ informasiyanın təminatı baxımından əhəmiyyətli olar. Misal üçün deyim ki, 2005-ci ildə alternativ televiziya yaradılmışdı və bir müddət peyk vasitəsi ilə yayıldı, amma nədənsə yayım dayandı. Bu il isə “Azadlıq” qəzeti bir saatlıq tənqidi veriliş yaymağa cəhd etdi”.


YAP İcra Katibliyində Rövşən Rzayev mətbuat konfransı keçirib\nErməni təxribatçısı ifşa olundu - VİDEO [..] - 15:48\nDövlət Rəsm Qalereyasının “+5C” adlı yeni virtual layihəsi davam edir [..] - 15:35\nDövlət Komitəsindən təxribatla bağlı - BƏTANAT [..] - 15:12\n“Həmrəylik nümayiş etdirərək, dövlət başçısının ətrafında birləşməliyik!” ÖZƏL-MÜNASİBƏT [..] - 14:51\nErmənistanın hərbi təcavüzünün acı nəticələri [..] - 14:47\nCənubi Azərbaycan Qarabağ üçün ayaqda! - FOTO [..] - 14:33\n10 Oktyabr 2019 13:25 | 2 327\nBu gün Yeni Azərbaycan Partiyasının İcra Katibliyində Azərbaycan Respublikası Qaçqın və Məcburi Köçkünlərin İşləri üzrə Dövlət Komitəsinin sədri Rövşən Rzayev mətbuat konfransı keçirib. SİA-nın verdiyi məlumata görə, R.Rzayev bildirib ki, bu gün Azərbaycanda həyata keçirilən sosial-iqtisadi inkişaf proqramlarının uğurlu icrasını hər bir vətəndaş öz həyatında hiss edir: “Bu baxımdan qaçqın və məcburi köçkünlərə göstərilən xüsusi qayğı da böyük əhəmiyyət daşıyır. Ulu Öndər Heydər Əliyev bu qəbildən olan insanlara daim diqqət və qayğı ilə yanaşıb, onların sosial müdafiəsi və mənzil-məişət şəraitinin yaxşılaşdırılması istiqamətində xeyli iş görüb. Prezident İlham Əliyev və Birinci vitse-prezident Mehriban xanım Əliyeva fəaliyyətlərində qaçqın və məcburi köçkünlərə diqqət və qayğını davam etdirirlər. 2003-cü ildən bu günədək Prezident İlham Əliyev qaçqınların və məcburi köçkünlərin həyat şəraitinin yaxşılaşdırılması, onların məşğulluğunun təmin edilməsi ilə bağlı xeli sayda fərman və sərəncam imzalayıb, bir çox proqramlar qəbul edilib. Prezident İlham Əliyev hələ 2003-cü ildə elan etdiyi kimi qısa müddət ərzində bütün çadır düşərgələri ləğv edilib”.\nDövlət Komitəsinin sədri bildirib ki, məcburi köçkünlərin sosial vəziyyətinin yaxşılaşması Prezident sosial iqtisadi fəaliyyətinin nəticəsidir. Qobu park yaşayış kompleksin 1-ci mərhələsində 1026 ailə evlə təmin olunub. Bugünlərdə açılışı olan “Qobu Park-2” yaşayış kompleksində isə 1300 ailə mənzillə təmin olunub. R.Rzayev deyib ki, tikinti işləri özəl şirkət tərəfindən aparılıb. “Əgər Dövlət Komitəsinin tikdiyi yaşayış kompleksində mənzillər yalnız mətbəx avadanlıqları ilə təmin olunurdusa, özəl şirkətin inşa etdiyi binalarda mənzillər mətbəx mebeli ilə təmin olunub, ev sahiblərinə soyuducu hədiyyə edilib”-deyən, R.Rzayevin sözlərinə görə, mənzillərin verilməsi üçün bu gün püşk atma aparılır. Mənzillər ailə tərkiblərinin sayına görə veriləcək. Mənzillərin verilməsi prosesi başa çatdıqdan sonra hər bir şəxslə müqavilə bağlanacaq.\nBildirilib ki, bundan başqa bu ilin sonuna qədər 3700-dən çox ailəyə mənzil veriləcək. Bununla yanaşı yaxın günlərdə Şirvan şəhərində 685 ailəyə mənzil veriləcək, Beyləqanda 146 fərdi ev tikilir. Göyçayda, Göygöldə və Kürdəmirdə qəsəbə istifadəyə veriləcək.\nOnun sözlərinə görə, mənzilərin paylanması üçün komissiya fəaliyyət göstərir. Komitə sədri qeyd edib ki, evlər ilkin olaraq ağır şəraitdə yaşayan məcburi köçkünlərə verilir. O bildirib ki, bununla bağlı ölkə başçısının tapşırığına əsasən işlər görülür: “Komitədə bununla bağlı komissiya yaradılıb. Biz köçürülmə zamanı daha çox yataqxanalarda, pansionatlarda, məktəblərdə, bağçalarda, zirzəmilərdə qalanlara üstünlük veririk. Birinci vitse-prezident Mehriban Əliyevanın tapşırığına əsasən, zirzəmilərdə yaşayan 300-ə yaxın ailə mənzillərlə təmin olunub. Amma çox təəssüf ki, yenə də bu kateqoriyadan olan ailələr var. 24 min ailə ağır şəraitdə yaşayırlar. Yeni mənzillərin və qəsəbələrin tikilməsinə görə, torpaqların ayrılması üçün müarciətlər olunub”.\nDövlət Komitəsinin sədri diqqətə çatdırıb ki, bu günə qədər 300 min nəfərdən çox məcburi köçkün mənzillə təmin olunub.\nBundan başqa R.Rzayev əlavə edib ki, məcburi Köçkünlər üçün Səhiyyə Nazirliyi ilə birlikdə tibbi muayinələr keçirilib. Əmək və Əhalinin Sosial Müdafiəsi Nazirliyi ilə birlikdə əmək yarmarkaları təşkil edib.\nDaha sonra R.Rzayev jurnalistlərin suallarını cavablandırıb.


Ölümcül Mars. | Technote.az\nCəmiyyət Marsa məskənləşmək barədə ciddi ciddi düşünməkdədir. Elmi tədqiqat tam sürəti ilə davam edir, məruzalar yazılır və raketlər hazırlanır. Bütün cəhdlərə baxmayaraq Marsa uçmaq hələ də təhlükəli və ölümcül olaraq qalır. Hal-hazırda bir neçə həlli olmayan təhlükələr varki onlar Marsın ilk sahiblərini yerindəcə öldürə bilərlər. Gəlin onlarla tanış olaq:\n"Nintendo" şirkəti, ölümcül xəstə bir gamerin arzusunu yerinə yetirdi\nEniş – Marsın atmosferinin Yer kimi sıx olmamasını nəzərə alaraq demək olarki, paraşüt sizə kömək etməyəcək başqa bir yol axtarmaq lazımdır. Hal hazırda Marsa gəmi göndərmək və çəkisi 1 ton olan yükü əzmədən planetin səthinə endirmək mümkündür. Bu isə lazım olan minimum çəkidən 20 dəfə azdır. Hələki Marsın səthinə ilk insanları göndərməyə səy göstərən Mars One və SpaceX şirkətləri öz planlarını gizli olaraq saxlayırlar.\nSoyuq – Belə deyək Marsın şəraitini heçdə cənnət deyil və orta tempratur Selsi üzrə -62 dərəcədir. Təbii ki ekvatordan uzaqlaşdıqca bu tempratur dəyişir. Məsələn ekvator ətrafında tempratir -27 dərəcə olduğu halda, qütblərdə soyuqluq -175 dərəcəyə çatır. Alimlər ekstremal soyuqda yaşamaq üçün müxtəlif üsullar fikirləşsələrdə onların heç biri Marsın soyuğundan, havasız şəraitdə qorumağa bəs etmir.\nAclıq – Marsa yemək ehtiyaclarını çatdırmaq üçün inanılmaz güc, pul və güc sərf etmək lazımdır. Ona görə də alimlər mini fermalar haqqında fikirləşirlər. Mars One proyektindən olan alimlər dünyaya bu problemin həll yolunu təklif ediblər. Onlar 80 m2 sahədə süni işıq, istilik və planetdən çıxarılacaq su ilə bütün lazımdı məhsulları yetişdirməyi təklif ediblər. Bu plan kağız üzərində ideal görünsədə əslində reallaşdırılması qeyri-mümkündür.\nBoğulma - Marsda yetişdiriləcək bitkilərdən təkcə yemək üçün yox fotosintez üçündə istifadə olunacağı planlaşdırılır. Amma kiçin sahədə həddindən artıq oksigen boğulmaya yaxud partlayışa gətirib çıxara bilər. Bunun baş verməməsi üçün artıq oksigeni həmin ərazidən çıxartmaq lazımdırki buda qeyri mümkündür. Çünki ilk növbədə oksigeni digər qazlardan ayırmaq lazımdır. Hal hazırda isə bu prossesini yerinə yetirə biləcək bir texnologiya yoxdur.\nUçuş – Bütün yuxarıda göstərilən problemlər isə insanlar ancaq ora uçub sağ salamat enəcəkləri halda qarşılaşa bilərlər. Uçuşun özü isə ən böyük problemlərdən biridir. Kosmik gəmi kosmik tullantılarla toqquşa bilər, hər hansı funksiyası sıradan çıxa bilər ən qorxulusu isə kosmik şüalanmaya məruz qala bilərlər. Yerdə bu şüalanmadan yerin maqnit sahəsi qoruyur. Şüalanma insanlarda xərçəng xəstəliyi yarada bilər.\nCəmiyyət Marsa məskənləşmək barədə ciddi ciddi düşünməkdədir. Elmi tədqiqat tam sürəti ilə


Kərəm Mustafayevin gizli telefon danışıqları ələ keçirilib - şok iddia » www.XALQXEBER.az\nYüklənir... Kərəm Mustafayevin gizli telefon danışıqları ələ keçirilib - şok iddia Paylaş\nNaxçıvan Əlahiddə Ümumqoşun Ordu komandanı, general-leytenant Kərəm Mustafayevlə bağlı redaksiyamıza son dərəcə ilginc məlumatlar daxil olub. İddialara görə, K.Mustafayevin Naxçıvan rəhbərliyi ilə münasibətlərinin "soyuması” gizli şəkildə yazılan telefon danışıqlarının stenoqramının ələ keçirilməsidən sonraya təsadüf edib. İddiaya görə, Naxçıvanın milli təhlükəsizlik naziri Vəli Əsgərov işdən çıxarılaraq həbs olunandan sonra aparılan qeyri-rəsmi araşdırmalar zamanı gizli və qanunsuz şəkildə yazılan xeyli telefon danışığının stenoqramı ələ keçirilib. K.Mustafayevin də danışıqlarının stenoqramı həmin ələ keçirilən sənədlər sırasında olub. Bundan sonra ordu komandanı ilə Naxçıvan rəhbərliyinin münasibətləri kəskinləşib. Biz iddiaların doğru olub-olmaması haqda konkret fikir söyləmirik. K.Mustafayevin Naxçıvan rəhbərliyi haqda şəxsi telefon danışıqlarında hər hansı neqativ fikirlər söylədiyini də iddia etmirik. Qeyd edək ki, K.Mustafayevin adı neqativ planda ötən ilin dekabrın 19-da qardaşı Nemət Mustafayevin həbs olunması xəbərində çəkilməyə başlayıb. Həmin məlumatda K.Mustafayevin Vəli Əsgərovla çox yaxşı münasibətlərinin olması xüsusi olaraq vurğulanırdı. Bu məqam maraqlı bir sualı ortaya çıxarır. Əgər V.Əsgərovla ordu komandanının yaxın münasibəti var idisə, onu niyə dinləyiblər? Bu sualın cavabını birmənalı şəkildə vermək üçün əlimizdə kifayət qədər məlumat yoxdur. Amma V.Əsgərovun 15 il müddətində Naxçıvan Ali Məclisinin sədri Vasif Talıbovun ən inanılmış kadrlarından biri olmasını, nazirin Naxçıvan rəhbərliyini gizli dinləməsi üzündən işdən çıxarılaraq həbs olunması haqda iddiaları nəzərə alanda, K.Mustafayevin dinlənilməsi də sıradan bir hərəkətlilik kimi qəbul oluna bilər. Bununla belə, K.Mustafayevin ötən il oktyabrın 17-də MTN-də başlayan əməliyyatla əlaqəli hədəfə gəldiyi də iddia edilirdi. Bildirilirdi ki, onu sabiq milli təhlükəsizlik naziri Eldar Mahmudovla bağlayan tellər olub. Bu iddiaların nə dərəcədə doğru olduğunu təsdiqləyən məlumatlar da ictimailəşməyib. Ehtimallar var ki, ordu komandanı gizli telefon danışıqlarının dinlənilməsi, şantaj olunması üzərindən MTN çetesinin toruna düşə bilərdi.\nGeneral-leytenant Kərəm Mustafayev 1983-cü ildə Bakı Ümumqoşun Komandirləri Məktəbini bitirib. 1990-cı illərin əvvəllərindən Azərbaycan Silahlı Qüvvələrində xidmət edən K.Mustafayev 1991-1994-cü illərdə Ermənistanla müharibə zamanı Naxçıvan Muxtar Respublikasının müdafiəsinin təşkilində xüsusi rol oynayıb. Sonrakı dövrlərdə Naxçıvan 5-ci ordu birləşməsinin komandanı vəzifəsində çalışıb. Silahlı Qüvvələrin formalaşmasında roluna görə Azərbaycanın müxtəlif orden və medalları ilə təltif olunub. 2013-cü il dekabrın 20-də isə yeni yaradılmış Əlahiddə Ümumqoşun Ordusunun komandanı vəzifəsinə təyin edilib. Paylaş


Folklor uşaqlığımızın güzgüsüdür\nHəyatın milyon və daha artıq illərlə mövcudluğu barədə fikirlər səslənsə də, insanın o zamankı təfəkkür, yaradıcılıq qabiliyyəti, düşündüklərini ətrafdakılara çatdırmaq barədə imkanları barədə dəqiq fikir söyləmək olduqca çətindir. Buna baxmayaraq, bəllidir ki, şüurlu olması və danışıq qabiliyyəti ilə digər canlılardan fərqlənmiş, zaman keçdikcə insanlar təbiətdə baş verən hadisələrin sirrini öyrənmək, gördükləri şeylərin əlamət, keyfiyyət və mahiyyəti haqqında məlumat toplamaq, təbiətdəki qəribəlikləri başa düşmək, baş verənləri düzgün anlamaq və müşahidələrini yaradıcı şəkildə başqalarına çatdırmaqda formalaşmışlar.\nTəbii haldır ki, insanlar mədəniyyətə can atmaqla ədəbiyyatını, incəsənətini büruzə verə bildiyi digər bacarıqlarını nümayiş etdirməklə daxili potensialını göstərə bilmiş ibtidai icma quruluşundan müasir dövrə qədər bəşəriyyət üçün maraqlı olan sahələr üzrə istedadını üzə çıxarmaq istiqamətində tarixi bir yol keçmişlər.\nƏcdadlarımızın yazı-pozu bilmədikləri vaxtda, dəyərli sözləri nəsildən-nəsilə ötürməsi, müxtəlif məişət əşyalarını miras kimi davamçılarına təqdim etməsi göstərir ki, insan həyata atıldığı yerdən və ya gündən heç də çox uzağa getməmişdir.\nBu gün folklor adlandırdığımız, istifadəmizə şifahi şəkildə daxil olan ədəbiyyat, mədəniyyət və incəsənət nümunələri deməyə əsas verir ki, xalqımız və Vətənimizin digər bərabər hüquqlu xalq və millətləri miras kimi qəbul etdiklərini qoruyur və dəyərləndirirlər.\nSöz yox ki, istedad insanda özünü müxtəlif yaş dövrlərində, xüsusilə də aşağı yaşlarda göstərir. Folklor həm də yetişən nəslin hərtərəfli inkişafına və yaradıcılıq qabiliyyətlərinin formalaşmasına təsir göstərir. Yalnız ideyalı bədii və xəlqi ədəbiyyat təmiz vicdanlı, güclü mənəviyyata malik, zamanın yükünü öz üzərinə götürə bilən insanlar tərbiyə edir. Yüksək ideyalılıq, bədiilik və xəlqilik Azərbaycan uşaq folklorunun da əsas əlamətidir. Uşaq folkloru ifadəsi folklorşünaslıq elminə son dövrlərdə daxil edilmişdir. Lakin uşaq folklorunun ayrı-ayrı janrlarının meydanagəlmə tarixi çox qədimdir. Bir faktı xatırlamaq kifayətdir ki, günəşə, dumana, buluda, yağışa müraciətlə oxunan nəğmələrdə, keçəl haqqında söylənən satirik şeirlərdə və laylalarda ən əski mifik təsəvvürlərin izləri hələ də qalmaqdadır.\nAzərbaycan uşaq folkloru şifahi xalq yaradıcılığının mühüm bir hissəsini təşkil edir. Bəzi ədəbiyyatlarda folklorun kiçik, xırda janrları kimi qeyd olunan laylalar, oxşamalar, dilaçmalar, öyrətmələr, sanamalar, düzgülər, yanıltmaclar, çağırışlar, müraciətlər bütün zamanlarda xalq pedaqogikasının tələblərini ödəmiş və uşaq dünyasının bütün cəhətlərini şirinliyi, duzluluğu ilə əks etdirmişdir.\nXalq pedaqogikası – sözün əsil mənasında tərbiyə məsələləri üzrə zəhmətkeş kütlələrin baxış, fikir, ideya, əməli təcrübə, qanun-qayda, adət və ənənələrinin toplusudur… İnsanı nə cür bəsləməli, ərsəyə, boya-başa çatdırlmalı, kamala yetişdirməli, onlara hansı keyfiyyətləri aşılmalı, bundan ötrü nə kimi üsul və vasitələrdən istifadə etməli, hansı tələblərə əsaslanmalı, insanın inkişafını şərtləndirən amillər, tərbiyə işində kollektivin və tərbiyəçinin rolu və s. bu kimi məsələlər xalq pedaqogikasının öyrəndiyi sahələrdir.\nSaydığımız tədbirlərin xalq pedaqoqları – müdrik ağsaqqallar, ağbirçəklər uşaq folkloru vasitəsi ilə həyata keçirirdilər. Bir növ uşaq folkloru onlara dərs vəsaiti rolunu oynayırdı. Buradan belə bir nəticəyə gəlmək olar ki, uşaq folkloru xalq pedaqogikası ilə eyni vaxtda və onunla əlaqədar şəkildə meydana gəlmişdir.\nXalq pedaqogikasının tarixi yazının yarandığı vaxtdan çox-çox qabaq, bəşər cəmiyyətinin meydana gəldiyi ilk dövrlərdən başlayır. Göründüyü kimi, uşaq dünyaya göz açan gündən folklor nümunələri ilə qarşılaşır, nənələrin, bibilərin, xalaların həzin mahnısı ilə əzizlənir, anaların şirin laylası ilə uyuyur, məzəli oyunlarla, əyləndirmələrlə əl-qol açır, duzlu oxşamalarla gülür, yanıltmaclarla dil açır və beləcə həyatda mənəvi nemətlərdən ilk payını alır. Xalq poeziyası inciləri qız-gəlinlərin dodaqlarnıda misra-misra nəğməyə dönüb yırğalanan naxışlı beşiklərin taqqıltısına qarışır, bələkdəki südəmər çörpələrin yuxusunu şirinləşdirir. Ümmanlara sığmayan arzulamalar ilk addım atanda, dil açıb danışanda, çimizdiriləndə, yeyib-içəndə, geyinib-keçinəndə, oynayanda, nəhayət, əli qələm tutanda, kitab-dəftərini qoltuğuna vurub oxumağa yollananda uşaqları müşayiət edir, onların hər bir qədəmini pis nəzərlərdən, yad təsirlərdən qoruyur, hər uşağın həyat yollarına şam tutur. Bir sözlə, körpələrin sağlam, gümrah, mərd, ürəyitəmiz, vicdanlı böyümələrində el sözünün, el hikmətinin gördüyü işi ən böyük pedaqoq, psixoloq alim, tədris ocaqları, tərbiyə müəssisələri yerinə yetirə bilmir. Beləcə poetik şifahi xalq yaradıcılığı anadan olan gündən ömrünün son anınadək insanı addımbaaddım izləyir, onun məsləhətçisi, yolgöstərəni, həyat müəllimi olur.\nBəzən də məclisləri, şənlikləri, oyunları, mərasimləri bəzəyib ruhları oxşayır, insanlara sevinc gətirir. Çətin anlarda nəinki bir şəxsin, hətta bütöv bir obanın, ucu-bucağı görünməyən bir ölkənin dadına çatır, müharibələri sovuşdurur. Həmişə və hər yerdə səadətə, xoşbəxtliyə layiq olanlara təbəssüm dolu işıqlı günlər bəxş edir, yersiz kədərlənənlərin qəm karvanını dağıdır, ümid çıraqlarını sönməyə qoymur. Bu mənada xalq yaradıcılığı bulağından su içməyən Azərbaycan vətəndaşına rast gəlmək mümkün deyil. Yüksək bədiilik, hikmət, sehr, möcüzə, fantaziya düzümlü-biçimili bədii sözlə hələ beşikdə ikən böyüklərin ağzından çıxıb körpələrinə qanına, canına, iliyinə süzülür. Müdrik ulularımızın dedikləri kimi: “Uşaq ana bətnində böyüyər”. “Uşaq sözün düzünü deyər”. “Bugünkü uşaq, sabahkı qoçaq”dır. Folklor həm də uşaqların hərtərəfli inkişafına və yaradıcılıq qabiliyyətinin formalaşmasına böyük təsir göstərir. Böyüklərin oxuduqları mahnılarla ovuna-ovuna, nağıllarla sehr, möcüzə aləminə qovuşa-qovuşa, tapmacalarla düşünə-düşünə onlar yaratmaq, söz demək həvəsinə düşürlər.\nHamımıza bəllidir ki, Azərbaycan müxtəlif millət və xalqların sülh, əminamanlıq, qarşılıqlı hörmət şəraitində yaşadığı unikal bir ölkədir. Bu keyfiyyətlər isə məktəbəqədər dövrdən başlayaraq uşaqlara tərbiyə olunur, mənimsədilir. Bu işdə valideynlər, uşaq bağçaları, məktəblərlə yanaşı kitabxanaların da üzərinə mühüm vəzifələr düşür. Uşaqların həyata atıldıqları ilk günlərdə onların birlik və qardaşlıq ruhunda tərbiyə edilməsinin nəticəsidir ki, ölkəmizdə, xüsusilə də İsmayıllıda bu sahədə yüksək uğurlar əldə olunmuş və olunmaqdadır.\n2017-ci ilin dekabr ayının 15-də rayonun Uşaq kitabxanasında keçirilən “Azsaylı xalqların folkloru” adlı tədbir – kitabın təqdimatı oldu. Bu kitab İsmayıllıda yaşayan etnik qrupların folklorundan ibarət bir topludur. Topluya nəzər yetirdikdə onun dəyərli bir boğça, sanki geniş bir çəmənlikdən toplanmış çicəklərin, güllərin çələngi olduğunu zənn etdik. Məlum məsələdir ki, xalqın yaddaşında məskən salmış folklor nümunələrini tam toplamaq o qədər də asan və mümkün iş deyil. Buna görə də həmin kitab sanki bir başlanğıcdır.\nVaxtaşırı keçirilən tədbirlərin çoxu əhəmiyyət baxımından məhz bu məqsədə, uşaqlarımızın zəkalı, yaradıcı, intellektual olmasını təmin etməyə xidmət edir. Mədəniyyətimizə, dilimizə, nənə və babalarımızın ruhuna hörmət etməyi bacaran hər kəs bu istiqamətdə bacardığı köməyi etməli, xalqın ölməz sərvəti, ayrı-ayrı dillərdə danışan xalqların folkloru cəmləşdirməkdə yardımçı olmalıdır.\nMütəxəssislər hesab edirlər ki, iki və daha böyük yaş dövründə uşaqlar özləri də yaratmağa başlayırlar və həqiqi folklor incilərinin yaradıcısı olurlar. Uşaqların yaradıcılığı bütün zamanlarda böyüklərin yaradıcılığı ilə yanaşı inkişaf etmişdir, bir nəsildən başqasına ötürüldükcə bəzən yaşlılar və ya uşaqları tərəfindən dəyişdirilib cilalanmış, yeni forma və məzmun kəsb etmişdir. Məhz buna görə bir çox hallarda uşaq folkloru böyüklərə aid nümunələrin içərisinə qarışmışdır. Bu gün bir sıra yanıltmacların, düzgülərin uşaqlar, yoxsa böyüklər yaratdığını düzgün müəyyənləşdirmək çətindir. Lakin uşaqların yaradıcılığı tükənməzdir, özünəməxsusdur. Zəngin xalq yaradıcılığı xəzinəsində dil və üslub xüsusiyyətlərinə, formasına, məzmununa görə tamamilə fərqlənən elə nümunələr var ki, onlar yalnız uşaqların yaradıcılıq təxəyyülünün məhsuludur.\nBeləliklə, uşaq folkloru dedikdə, hər şeydən əvvəl, şifahi xalq yaradıcılığının böyüklər və uşaqlar tərəfindən yaradılan elə nümunələri nəzərdə tutulur ki, uşaqların məişətini, oyunlarını, əyləncəsini, istirahətini, məşğuliyyətlərini, istəklərini, arzularını ifadə etsin və əhatə etdiyi mövzuları, ideyaları, forması, məzmunu, üslubu, hətta sözlərin seçilib-düzülməsi, ifadə tərzi körpələrin zövqünə, biliyinə, dünyabaxışına, yaş səviyyəsinə, psixikasına uyğunlaşdırılsın. Uşaq folkloru iki istiqamətdə – həm böyüklərin (nağıllar, tapmacalar, laylalar, oxşamalar və s.), həm də uşaqların yaradıcılığı (dolamalar, acıtmalar, öcəşmələr, oyun nəğmələri və s.) hesabına zənginləşir. Bədbinlik, inamsızlıq, ümidsizlik, nigarançılıq, bədbinlik, kədər, faciəlilik tamamilə uşaq folkloruna yaddır. Əksinə, sevinc, fərəh, xoşbəxt gələcəyə inam, nikbin əhval-ruhiyyə, oynaqlıq uşaq folklorunun canını təşkil edir. Bir qədər obrazlı desək: Folklor uşaqlığımızın güzgüsüdür.\nUşaq folkloruna aid bədii nümunələr yalnız uşaqların dilində işlənən sözlərdən qurulur. Uşaqların başa düşmədiyi ifadələrlə və təsvir vasitələri ilə yüklənmir. Uşaqlar xoşlamadıqları oyuncaqları əllərinə götürmür, ya da tezliklə sındırıb atırlar. Ədəbiyyata, folklora münasibəti də belədir – zövqlərini oxşamayan bədii əsərləri yaddaşlarına həkk etmir, eşitmək istəmir və aralarında yayıb yaşatmırlar. Onlar oyunlarla bağlı yaranan xalq yaradıcılığı nümunələrinə daha çox meyil göstərirlər.\nƏdəbiyyat və incəsənət milyonlarla adam üçün sevinc və ilham mənbəyidir, onların iradəsini, duyğu və düşüncələrini, hiss və həyəcanlarını, arzu və istəklərini ifadə edən, bəşər övladını ideyaca zənginləşdirən, əxlaqi cəhətdən tərbiyələndirib mənəvi saflığa doğru aparan vasitədir. Bu mənada Azərbaycanda uşaq folklorunun tədqiqinə böyük ehtiyac duyulur.\nPrevious COVID-19-dan qorunmaq üçün nə etməli?\nNext Qəlbimə dağ çəkən 25 il


Ermənistanın MİNA TERRORU davam edir: » "Dünya" informasiya agentliyi\nErmənistanın MİNA TERRORU davam edir: - “Haaqa prosesinin başlaması üçün bütün əsaslar var”\nTarix: 30-11-2021, 13:09 | Çap et\nÜçüncü üçtərəfli bəyanat imzalansa da, ermənilərin mina terroru davam edir. Sonuncu dəfə dünən daha bir nəfər azərbaycanlı Cəbrayılda minaya düşüb.\nMəsələ ilə bağlı deputat Elşad Mirbəşiroğlunun fikirlərini öyrəndik və o, erməni terroruna təəccüblənməyin özünün təəccüb doğurduğunu qeyd edib. Çünki Ermənistanın mahiyyət etibarı ilə təcavüzkar, terrorçu dövlət olduğu bizə bəllidir.\nBizim.Media-ya özəl müsahibəsində millət vəkili Prezident İlham Əliyevdən də sitat gətirib ki, İrəvanın Bakıya təqdim etdiyi mina xəritələrinin cəmi 25 %-i həqiqəti əks etdirir. Yəni, xəritələrin 75 faizi dəqiq deyil.\nAmma başqa səbəblər də ola bilər:\n“Ola bilsin ki, Ermənistan minaları o qədər xaotik (qarma-qarışıq) yerləşdirib ki, bəlkə də heç özlərində minaların xəritəsi barədə aydın təsəvvürlər yoxdur”.\nYəni, 44 günlük savaş zamanı işğalçılar qaçan zaman minaları necə gəldi basdıra da bilərlər?\n“Bəli, bu versiya kifayət qədər real ola bilər. Əslində bunun özü həm müharibə qaydalarına ziddir, həm də ümumiyyətlə beynəlxalq hüquqi normativ aktları pozur.\nO ki qaldı üçüncü üçtərəfli bəyanata, Soçi görüşü keçirildi, Azərbaycan növbəti qələbəsini qazandı, Ermənistan isə növbəti dəfə fiaskoya uğradı. Biz Ermənistanı bu cür dalana dirəməkdəyik. İrəvanı bu yolla sülhə məcbur etməkdəyik. Təbii ki, əraziləri minalardan da təmizləyəcəyik, Ermənistanın əlində əlavə xəritələr varsa, onların da təqdim olunmasına nail olacağıq”.\nDigər sualım ondan ibarətdir ki, hazırda ermənilərin Azərbaycana vurduğu ziyanın dəqiq hesablanması gedir. Müharibədən sonrakı dövrdə minaya düşərək ölənlər, partlayan texnikalar qanunla, beynəlxalq hüquqla ermənilərin ödəyəcəyi təzminata əlavə olunmalıdırmı?\n“Bəli, mütləq şəkildə. Siz də bilirsiniz ki, minaların təmizlənməsi üçün Azərbaycan böyük məbləğdə resurslar sərf edir. Burada insan itkilərimiz də olur. Bütün bunların hamısı Ermənistanın bizə vurduğu maddi, mənəvi zərərdir.\nAzərbaycan dəqiq hesablamalar aparıb Ermənistanı təzminatı ödəməyə məcbur edəcəkdir. Minadan təmizləmə işlərinin çoxlu məsrəfləri var. Təmizləmə işləri hələ də gedir, çünki ermənilər işğaldan qaytardığımız torpaqları “mina tarlası”na çevirib.\nErmənistana qarşı Haaqa prosesinin başlaması üçün bütün əsaslar mövcuddur. Yəni İrəvanın törətmiş olduğu cinayətlərin ağırlıq dərəcəsi, miqyası o qədər böyükdür ki, Ermənistan hökuməti, hətta özünü separatçı rejimin “başçı”sı adlandıran Araik Arutunyana qarşı Haaqa məhkəməsinin qurulması üçün əsaslar var”.


Şirkətlər qrupu Müdafiə Nazirliyinə maşın və qoşqu hədiyyə etdi | marja.az\nŞirkətlər qrupu Müdafiə Nazirliyinə maşın və qoşqu hədiyyə etdi\nSTP Şirkətlər Qrupu Qarabağ uğrunda 44 günlük müharibədə əldə etdiyimiz qələbəyə həsr olunan 8 noyabr, Zəfər günü münasibətilə Azərbaycan Müdafiə Nazirliyinə yük maşını və öz istehsalı olan qoşqu hədiyyə edib.\nQrupun yaydığı məlumatda bildirilir ki, hədiyyə edilən qoşqu 50 tona qədər yükgötürmə qabiliyyətinə malikdir və təkərli, tırtıllı zirehli texnikaların daşınması üçün nəzərdə tutulub. Onun çəkisi 13 ton, uzunluğu 15.45 m, eni 3.4m və yerdən platformaya qədər olan məsafəsi 1.14 m-dir.\n“STP Şirkətlər Qrupu daim dövlətimizin və ordumuzun yanındadır. Müəssisə müxtəlif məhsul istehsalını təmin edən avadanlıqları və sifarişçinin istəyinə uyğun həllər hazırlaya bilən mütəxəssis heyəti ilə daim Müdafiə Nazirliyinin yanında olub. Həmçinin şirkət bu günə kimi dəfələrlə öz texniki bilik və təcrübəsini Nazirliklə bölüşüb və gələcəkdə də bölüşməyə hazırdır”,- məlumatda deyilir.\nSTP Şirkətlər Qrup


«Finoko» BOKT-un nizamnamə kapitalı – 5 DƏFƏYƏ YAXIN ARTIRILIB - FED.az\n«Finoko» BOKT-un nizamnamə kapitalı – 5 DƏFƏYƏ YAXIN ARTIRILIB\n08:51 14 İyun 2019\nAzərbaycanın qeyri-bank sektorunun aparıcı iştirakçılarından olan «FINOKO» Bank Olmayan Kredit Təşkilatı nizamnamə kapitalını son 3 ayda növbəti dəfə artırıb.\nFED.az xəbər verir ki, artıq bununla bağlı Maliyyə Bazarlarına Nəzarət Palatasına (MBNP) ünvanlanan müraciətə 04.06.2019 tarixində müsbət cavab verilib. BOKT-dan FED.az-a bildirilib ki, yeni qərarla nizamnamə kapitalı 2 milyon 600 min manat artırılaraq indiki 2 milyon 255 min manatdan 4 milyon 855 min manata çatdırılıb.\nEləcə də bax: “Viza Kredit BOKT” - İFLASIN ASTANASINDA\nQeyd edək ki, bu, son 4 ay ərzində «FINOKO» BOKT-un nizamnamə kapitalında baş verən ikinci böyük artımdır. Xatırladaq ki, mart ayında şirkətin nizamnamə kapitalı 1 milyon 255 min manat artırılaraq 1 milyon manatdan 2 milyon 255 min manata qaldırılmışdı. İndi isə kapital 4 milyon 855 min manata çatdırılıb. Başqa sözlə, ötən dövrdə şirkətin nizamnamə kapitalında 5 dəfəyə yaxın artım var.\nNizamnamə kapitalıın artımı BOKT-un öz təsisçiləri tərəfindən paylara uyğun olaraq həyata keçirilib və bu artım nəticəsində pay bölgüsündə dəyişiklik olmayıb.\nEləcə də bax: Daha bir maliyyə təşkilatı – ZƏRƏR AÇIQLADI - HESABAT\n«FINOKO» BOKT-dan verilən məlumata görə, nizamnamə kapitalının artırılmasında məqsəd «FINOKO» BOKT -un bazardakı mövqeyinin daha da möhkəmləndirilməsi, dayanıqlığının və rəqabət qabiliyyətinin artırılması, müştəri etimadının gücləndirilməsidir.\nŞirkət sərəncamına aldığı vəsaitlərlə xidmət şəbəkəsini genişləndirmək və kredit portfelini böyütmək fikrindədir.\nNizamnamə kapitalının artımı nəticəsində «FINOKO» BOKT-un məcmu kapitalı da böyüyərək hazırki 5 milyon 173 min manatdan 7 milyon 773 min manata çatacaq.\nQeyd edək ki, 2014-cü ilin dekabrından fəaliyyətə başlamış «FINOKO» BOKT-un hazırda 3 fəlialı fəaliyyətdədir. Bunlar «Ekspress Yasamal», «Ekspress Tovuz» və «Ekspress Qazax»dır. İlin sonunadək isə BOKT-un daha 4 filialının işə düşməsi, bununla da şəbəkənin sayının 7-yə çatdırılması nəzərdə tutulur. Artıq gələn aydan BOKT-un Göyçay rayonunda növbəti filialının açılması istiqamətində işlərə başlayacaq. Sentyabrda isə Sumqayıt filialının işə düşməsi gözlənilir.\nNizamnamə kapitalının artımı şirkətin kredit portfelinin də böyüməsinə imkan verəcək: «Yanvar ayının 1-ə olan məlumata görə, «FINOKO» BOKT-un kredit portfeli 17 milyon 269,7 min manat təşkil edirdi, hazırda bu göstərici təqribən 2 milyon manat artaraq 19 milyon 217 min manata çatıb. İlin sonunadək isə bu məbləğin 25 milyon manata yüksəlməsi nəzərdə tutulur».\nQeyd edək ki, «FİNOKO» BOKT regionların payına düşən kredit portfelini ciddi surətdə artırmağı planlaşdırır. Şirkət mikrokreditlər, biznes kreditləri, istehlak kreditləri, kənd təsərrüfatı və lombard kreditləri kimi məhsullar təqdim edir.


Layihəyə peşəkarcasına yekun vurulub\nTəhsil Nazirliyinin elan etdiyi “Təhsildə İnkişaf və İnnovasiyalar üzrə 2-ci qrant müsabiqəsi”ndə fərdi kateqoriya üzrə qalib olmuş İ.Həsənov adına İsmayıllı şəhər 1nömrəli tam orta məktəbinin müəllimi Surə Mehdiyevanın “Biz tarixə sığınmadıq, dünən vardıq, bu gün varıq!” adlı layihənin yekunlaşması ilə bağlı hesabat xarakterli yığıncaq keçirilib.\n31 oktyabr 2018-ci il tarixdə keçirilən tədbirdə İsmayıllı Rayon Təhsil Şöbəsinin əməkdaşları, İ.Həsənov adına İsmayıllı şəhər 1 nömrəli tam orta məktəbinin direktoru, müəllimlərdən bir qrupu, layihənin icrasında yaxından iştirak etmiş məktəb şagirdləri və rayonda çıxan “İsmayıllı xəbərləri” qəzetinin baş redaktoru iştirak edib.\nLayihənin əsas məqsədi şagirdlərin internet texnologiyalarına düzgün istifadə etməsinə, internet resurslarına Qarabağ həqiqətlərini düzgün yerləşdirməsinə və bu informasiyanın beynəlxalq ictimaiyyətə düzgün çatırılmasına zəmin yaratmaq olub.\nLayihə İsmayıllı rayon məktəblərinin 200 nəfər 9, 10 və 11-ci sinif şagirdini əhatə edib.\nLayihənin yekun tədbirində görülən işlər barəsində S.Mehdiyeva ətraflı məlumat verib. İştirakçılar çıxışlarında layihənin mahiyyətindən, icraçının peşəkarlığından və layihədə qarşıya qoyulan vəzifələrin uğurla həyata keçirilməsindən söz açıb, Surə Mehdiyevaya uğurlar diləyiblər.\n“İsmayıllı xəbərləri” qəzetinin baş redaktoru\nPrevious Düzgün istiqamət və uğur\nNext Kamil yenə çempiondur